Grad Zrenjanin - Šesti italijanski investitor u našem gradu\nŠesti italijanski investitor u našem gradu\nU sali Gradskog veća potpisan je danas ugovor o zakupu poslovnog prostora između italijanske kompanije I.M.M. Ltd "Innovative mechanical milling - Ltd" i "Penfarma", u industrijskoj zoni "Jugoistok", kao i o sporazum o poslovno - tehničkoj saradnji između te italijanske kompanije, Tehničkog fakulteta "Mihajlo Pupin" i Grada Zrenjanina, a koji je potpisao gradonačelnik Zrenjanina Čedomir Janjić.\nGradonačelnik je tom prilikom istakao da je ovo šesta italijanska kompanija koja dolazi u naš grad.\n- Veoma smo zbog toga zadovoljni jer, očigledno, ovde je dobra poslovna klima, a naš grad dobro mesto za investitore i sve više je manjih i srednjih kompanija koje su zainteresovane za Zrenjanin. Mi pokušavamo da im ponudimo sve one objekte koji su ili zatvoreni iz nekih razloga, pogone starih fabrika, i tu nalazimo mesta za njih, naravno, prvenstveno promovišemo našu industrijsku zonu iz razloga što očekujemo da svaki će se svaki od njih koji dođe u neku halu, razvijati i želeti da napravi nov objekat u našim zonama koje su najbolje, ne samo u Srbiji, već i jugoistočnoj Evropi - rekao je gradonačelnik Janjić.\nOn je podsetio i na to da je nedavno potpisan ugovor od strane "Minela", koji je u svoje prazne pogone primio takođe italijansku kompaniju.\n- Ovo je drugo takvo potpisivanje i vrlo brzo imaćemo još jedno potpisivanje sa jednom belgijskom kompanijom koja će takođe ući u jedan prazan prostor - dodao je gradonačelnik.\nPredstavljajući italijansku kompaniju iz koje dolazi, Mirko de Ticio rekao je da se ona bavi preciznom mehanikom na CNC mašinama, a mašinski delovi koje oni proizvode koriste se u različitim sektorima, široka je upotreba, ali je bitno napomenuti da je automatizovana upotreba koja se koristi u medicini, poljoprivredi i drugim granama.\nOna je naveo da će za početak biti zaposleno dvadeset ljudi, da firma trenutno sarađuje sa italijanskim firmama, a u planu je i saradnja sa firmama i kompanijama u svetu.\n- Kako nam se sada čini, veoma smo zadovoljni jer smo ovde u Zrenjaninu našli i ono što nam treba. Cilj nam je da sada zajedno sa radnicima i fakultetom rastemo i razvijamo se - rekao je di Ticio.\nOn je kazao da će proizvodnja uskoro početi, a u planu je da se do nove godine radi u punom kapacitetu. U opremu koja će biti postavljena u pogonima biće uloženo oko dva miliona evra.\nDragica Radosav, dekanka Tehničkog fakulteta, kazala je da je i ovaj sporazum od velikog značaja za tu visokoškolsku ustanovu i za svaki studijski odsek.\n- Ovim praktično dajemo najveći zalet mašinskom inženjerstvu. Već su započeti razgovori sa menadžmentom firme, a izabrani studenti na master studijama bi trebalo mesec dana da idu na obuku u direkciju kompanije, blizu Rima, gde će se praktično obučiti za budući rad u Zrenjaninu - kazala je ona tokom današnje svečanosti potpisivanja sporazuma u Gradskoj kući.\nU ime preduzeća "Penfarm" ugovor o zakupu poslovnog prostora potpisao je direktor Branislav Jovanov.


Za nedelju dana izrečeno 7.000 kazni\nBeta 15. avgusta 2015. 14:25\nNačenik Uprave saobraćajne policije Ministarstva unutrašnjih poslova Srbije Vladimir Rebić izjavio je danas da je u toku prethodne sedmice kažnjeno više od 7.000 vozača i putnika koji nisu bili vezani sigurnosnim pojasom.\n„Za prvih sedam meseci ove godine otkriveno je više od 90.000 prekršaja nekorišćenja sigurnosnog pojasa, što je za 53,6 odsto više nego u istom periodu prethodne godine“, rekao je Rebić, a saopštio MUP.\nOn je istakao da brojna istraživanja pokazuju da vezivanje sigurnosnog pojasa smanjuje rizik stradanja za 50 odsto na prednjem i 75 odsto na zadnjem sedištu, zbog čega se, prema njegovim rečima, i sprovode pojačane kontrole.\nOd početka akcije pojačane kontrole nekorišćenja sigurnosnog pojasa više od 11.000 osoba sankcionisano je prekršajno, od čega je više od 500 kažnjeno zbog nekorišćenja sigurnosnog pojasa na zadnjem sedištu.\nSamo tokom jula otkriveno je 14.828 prekršaja, što je za osam odsto više nego u istom periodu 2014. godine, kada je registrovan 13.731 prekršaj.


Izvor: Blic sport/Sport arhiva vesti 18.08.2017 - Naslovi.net\nKao Bolden: - FMP doveo gorostasa od 216 centimetara i 132 kilograma /video/\nAmerički centar nigerijskog porekla Majkl Odžo potpisao je višegodišnji ugovor sa FPM-om iz Železnika, saopštio je aktuelni vicešampion Srbije. Zobacz na Youtube Kako se navodi, u pitanju je još jedan iz plejade talentovanih košarkaša koji… »\nPartizanova Akcija: Karta za utakmicu svima koji daju krv\nS obzirom na alarmantnost situacije sa zalihama krvi, FK Partizan neće odložiti najavljenu akciju uprkos pomeranju termina susreta sa kruševačkim Napretkom. Foto: A. Dimitrijević / RAS Srbija Akcija će se održati u restoranu stadiona u Humskoj… »\nPodrška: Jedan od najvećih talenata Evrope se emotivno obratio Vujoševiću\nDžanan Musa je biser evropske košarke. U pretkvalifikacijama za Svetsko prvenstvo istinski je lider Bosne i Hercegovine. Stasava pod komandnom palicom Duška Vujoševića, a odlični šuter je rešio da svom bolesnom selektoru pruži podršku. Foto… »\nBlic sport: Vujošević hitno prebačen u Beograd zbog zdravstvenih problema


Dopuna personalizovanih "bus plus" kartica za sve kategorije - Dan u Beogradu\nNaslovna » BG servis » Dopuna personalizovanih „bus plus“ kartica za sve kategorije\nBus plus kartica\nAh Neša 24. januar 2012. BG servis Postavite komentar\nDopuna personalizovanih „bus plus“ kartica čiji vlasnici sami uplaćuju iznos za mesečni prevoz počinje u sredu, 25. januara, na većini od 800 prodajnih mesta, a do kraja nedelje na svim, najavljeno je iz Sistema Bus plus.\nOdlukom grada, predviđena je i posebna pogodnost za učenike i studente koji koriste karte za prevoz u prigradskom saobraćaju (ITS 2). Od sada će za njih cena mesečne dopune za personalizovanu karticu iznositi 1.410 dinara, koliko i dosadašnja najniža cena za ovu kategoriju u gradskom saobraćaju (ITS 1). Zbog uvođenja ove pogodnosti, učenici i studenti svoje kartice će moći da dopune od petka 27. januara.\nDo sada je izdato 445.168 personalizovanih kartica. Prodaja i dopuna nepersonalizovanih, kao i uplata kontrolne markice u vrednosti od 400 dinara za osobe starije od 65 godina počela je 18. januara. Od tada je dopunjeno 11.000 nepersonalizovanih kartica i 27.500 personalizovanih kartica za osobe starije od 65 godina.\nBeograđani koji još nisu izvadili personalizovane „bus plus“ kartice, to mogu učiniti na 16 lokacija u gradu na kojima radi 56 Bus plus šaltera. (danubeogradu.rs)\nTagovibg servis bus plus gsp saobraćaj\nPrethodni Deseta beogradska Kritična masa\nSledeći Rekordna posećenost zimskih centara u Srbiji


Radojičić: Utvrđeni svi izvori buke\n04.01.2022 | Info\nGradonačelnik Beograda Zoran Radojičić izjavio je danas da je akustičkim zoniranjem glavnog grada utvrđen maksimalan nivo buke u šest zona, odnosno da su utvrđeni svi izvori buke i određene granične dozvoljene vrednosti buke za svaku zonu, i evidentirano 1.696. objekata "osetljivih na buku", saopštio je Beoinfo.\n"Suština ovog posla je da su zone sada jasno određene, unete u kartu i inspektor na terenu znaće tačnu vrednost dozvoljene buke za određenu zonu i imaće jasnu sliku o tome da li su propisani parametri prekršeni", poručio je gradonačelnik.\nOcenio je da će to olakšati i sprovođenje Zakona o buci koji, kako ističe, između ostalog omogućava da komunalni milicionari izmere nivo buke meračima buke, takozvanim "fonometrima" na licu mesta i da naplate kazne ili zatvore objekat za koji se ustanovi da je izvor nepropisnog nivoa buke.\n"Sve ovo govori u prilog tome da je Grad jasno i odlučno strateški opredeljen ka tome da buka u prestonici bude kontrolisana i da se zaštite svi stanovnici Beograda", zaključio je Radojičić.


Er Srbija o kvaru na letu za Banjaluku: Nije bilo nikakve vatre – mojKontakt portal – Radio Televizija Kontakt\nEr Srbija o kvaru na letu za Banjaluku: Nije bilo nikakve vatre\nMediji su prenijeli izjave ministarke saobraćaja i Direktorata civilnog vazduhoplovstva da se jedan od motora aviona zapalio i da se istražuju uzroci.\nU saopštenju Er Srbije se navodi da bezbjednost letenja ni u jednom trenutku nije dovodena u pitanje, te da su svi putnici zbrinuti i već su stigli na svoje odredište.\n“Svi članovi posade su postupili po relevantnim propisanim procedurama, nakon čega je kapetan doneo odluku da avion vrati na beogradski aerodrom ‘Nikola Tesla'”, navodi se u saopštenju.\nIz mjera predostrožnosti, sve aerodromske službe bile su u pripravnosti, što je inače standardna procedura u sličnim okolnostima, navodi se u saopštenju i dodaje da će uzroci tehničkog problema biće naknadno utvrđeni od nadležnih službi.\n“Na jutrošnjem redovnom letu “Er Srbije” iz Beograda za Banjaluku došlo je do tehničkih problema, avion je vraćen na aerodrom i odvežen do JAT tehnike. Posle detaljnog uviđaja utvrđeno je da se ovaj incident ne može kvalifikovati kao udes ili obiljna nezgoda i on se tretira od strane same kompanije uz pratnju Direktorata civilnog vazduhoplovstva“, rekao je u Vestima B92 Nebojša Petrović, direktor Centra za istraživanje uzroka nesreća. Ministarka građevinarstva, saobraćaja i infrastrukture Zorana Mihajlović, rekla je da se avionu “Er Srbije” na putu za Banjaluku zapalio motor i da je hitno prizemljen.\nOna je na konferenciji za novinare u Vladi Srbije rekla da niko od putnika nije povrijeđen, a da se uzroci kvara na motoru istražuju.\nPomoćnik ministra za vazdušni saobraćaj Zoran Ilić kazao je da je moguće da se motor zapali nakon polijetanja.\n“Ovakve stvari se obično dese kada se dozira veća količina goriva, a deo goriva ne sagori potpuno u cevi, što može da izazove plamen na motoru”, naveo je Ilić.\nOn je rekao da je posada odgovorno postupila.\nAvion Er Srbije koji je jutros poleteo iz Beograda za Banjuluku, vraćen je na Beogradski aerodrom zbog tehničkog kvara, izjavila je, ranije danas, PR kompanije Maja Gedošev.\nGedošev je navela da je pilot 20 minuta poslije poletanja, procijenio da je povratak na beogradski aerodrom najbezbjedniji za putnike.\nOna je demantovala pisanje pojedinih medija da se zapalio jedan motor i istakla da se ništa ni u avionu, ni na njemu nije zapalilo i da nije bilo nikakve vatre.\nMediji su ranije javili da se avionu “Er Srbije” tipa ATR oznake JU 100 na putu za Banjaluku zapalio motor i da je hitno prizemljen nazad u Surčin.\nIncident se dogodio oko 7:15 h, a inspektori Direktorata civilnog vazduhoplovstva trenutno vrše inspekciju aviona, pišu mediji.\n“Pilot je primetio da jedan od motora na avionu gori, dok je letelica i dalje bila u fazi penjanja, na visini od oko 8000 stopa. Odmah ga je isključio i sa jednim motorom se vratio na aerodrom “Nikola Tesla”, gde je bezbedno sleteo. U avionu je bilo oko 20 putnika, koji nisu povređeni. Sve je urađeno po proceduri”, rekla je za “Blic” Katarina Andrić MIlosavljević iz Direktorata civilnog vazduhoplovstva.\nKako “Blic” saznaje, putnici sa ovog leta preusmjereni su na drugu liniju, i trebalo bi da su već stigli u Banja Luku. To potvrđuju i podaci sa sajta aerodroma “Nikola Telsa”, na kojima stoji da su putnici na letu za Banjaluku otišli u 9.09.\n(B92, Beta, Blic, Tanjug)\nNajskromniji predsjednik na svijetu: U svojoj “bubi” povezao auto-stopera\nSlab zemljotres u Čelincu


Humanitarni koncert u dvorcu Laudon za Tehnološku školu u Paraćinu\nVestiAustrijaHumanitarni koncert u dvorcu Laudon za Tehnološku školu u Paraćinu\nAustrijaDijaspora u AustrijiHumanitarna akcijaKulturaVesti o nama\nU dvorcu Laudon u Beču uspešno je održan humanitarni koncert čuvene srpske pijanistkinje Nataše Veljković, uz učešće portala Dijaspora TV, kao medijskog i organizacionog partnera.\nNa inicijativu poslanice u skupštini grada Beča, Anice Matzke-Dojder, održan je humanitarni koncert na kome je svirala čuvena srpska pijanistkinja Nataša Veljković.\nU prelepom ambijentu dvorca Laudon u Beču posetioci su imali jednistvenu priliku da uživaju u izvanrednom koncertu klasične muzike, a istovremeno su svojim dolaskom i donacijama pomogli renoviranje Tehnološke škole u Paraćinu koja je oštećena prilikom nedavnih poplava u Srbiji.\nI ovog puta maestralna Nataša Veljković oduševila je publiku, a podršku na bini pružili su joj violistkinja Vesna Stanković i mladi Miloš Stosiek, na violončelu. Na programu su bile kompozicije Johanna Sebastiana Bach-a, Mozarta, Liszt-a i drugih.\nKoncertu su između ostalih prisustvovali Dr Manfred Matzka šef kabineta Saveznog kancelara, Itana Pavićević prvi sekretar Ambasade Republike Srbije u Beču, poznati advokat Radivoje Petrikić, Borisalav Kapetanović predsednik Zajednice srpskih klubova u Beču, Robert Čoban vlasnik izdavačke kuće “Color press group” i mnogi drugi.\nPrikupljena sredstva od ulaznica i donacija, namenjena su Tehnološkoj školi u Paraćinu koja će novac iskoristiti za otklanjanje oštećenja, zadobijenim u nedavnim poplavama koje su zahvatile Srbiju.\n“ Želim da se zahvalim svima koji su podržali ovu humanitarnu akciju. Najbitnije je da se ljudi i institucije u područijima gde su se dogodile katasrofalne poplave, ne osecaju sami i ostavljeni sa posledicama. Svaka donacija je dragocena. Možda ovo nije velika finansijska, ali sigurno jeste velika moralna podrška”, izjavila je Anica Matzka Dojder.\nNa koncertu je prikupljeno je 3.500 evra, a vest o donaciji koja će iz Beča biti poslata Tehnološkoj školi u Paraćinu sa velikom radošću primili su gradonačelnik Paraćina, Saša Paunović i direktor i učenici škole.\nJedna od najpoznatijih pijanistkinja u Austriji, Nataša Veljković, koja već duži niz godina živi i radi u Beču, sa velikom radošću prihvatila je predlog da održi koncert u humanitarne svrhe i pomogne jednoj školi u zemlji odakle potiče.\nDonacija će biti iskorišćena za kupovinu neophodnih, poplavom uništenih rekvizita, koji su neophodni za odvijanje redovne nastave.\nSpecijalne donacije za ovu srednju školu uručili su Zoran Kalabić , vlasnik firme na nekretnine ERA 4M iz Beča, rodom iz Paraćina i nekadašnji učenik ove škole, zatim Josif Šušnjara jedan od najuspešnijih hrvatskih preduzetnika u Beču i glavni menadžer Kursalona i Vitomir Perić izvršni direktor kompanije “Napred”.\nUrednica portala Vesna Dimitrijević i predsednica udruženja Dijaspora Media iz Beča, koje je uspešno realizovalo organizacioni deo koncerta, izjavila je da će u narednom periodu biti još sličnih humanitarnih manifestacija, čija je inicijatorka bečka poslanica Anica Matzka Dojder.\nAnica Matzka Dojder Beč Dijaspora dijaspora.tv humanitarna manifestacija koncert nataša veljković Vesna Dimitrijević\nDijaspora TV: Počinje 6 sezona popularne emisije za dijasporu\nAustrija i Srbija: Najuspešnije žene koje su doprinele jačanju kulturnih veza\nDijaspora TV: Nov, redizajniran i moderniji portal dijaspora-online


Šehović za SK: Agresivno, mudro i čvrsto u Zadru - Sportklub\nŠehović za SK: Agresivno, mudro i čvrsto u Zadru\nABA League Autor:Maja Todić20. dec. 201916:42 > 16:43\nKošarkaši Budućnosti završili su učešće u Evrokupu, na način na koji su odigrali prvih šest mečeva. Poraženi su od Oldenburga u utakmici na jednu loptu, pa je TOP 16 faza ostala nedostižna.\nŠampion Crne Gore ima za čim da žali kada je učešće u Evropi u pitanju. Poražen je u nizu od Unikahe, Trenta, Arke, Galatasaraja, Oldeburga, pa još jednom od Unikahe. U svim pomenutim mečevima, Podgoričani su mogli da stignu do pobede.\nKada su praktično bili otpisani, usledile su dve pobede u gostima protiv Trenta i Arke, pa pobeda protiv Galatasaraja u Podgorici, pojavila se nada, ali je ugašena i pre meča u Nemačkoj jer je Trento dobio Unikahu.\nTrento će igrati u grupi sa Partizanom, Virtusom i Darušafakom, a Budućnost se okreće ABA ligi u kojoj sa skorom od devet pobeda i dva poraza drži lidersku poziciju na tebeli.\nRazloga za tugovanje zbog Evrokupa ima, ali vremena nema, jer već u nedelju sa početkom u 20 časova, Budućnost gostuje ekipi Zadra koja je u minulom kolu na svom parketu pobedila Crvenu zvezdu, a u Zadru je pala i Cedevita Olimpija.\nKristalno je jasno da izabranike Petra Mijovića očekuje pakleno težak zadatak.\n„Očekuje nas zahtevna utakmica, izuzetno teško gostovanje. U Zadru su već izgubili Crvena zvezda i Cedevita Olimpija, a to je dovoljno da ilustruje kakvo nas iskušenje očekuje. Zadrani su u usponu forme i jasno je da će silno motivisani uz veliku podršku sa tribina nastojati da stignu do još jednog velikog trijumfa”, rekao je Suad Šehović za Sport Klub i nastavio:\n“Naš cilj je da se vratimo na pobednički kolosek, sa kojeg su nas skrenuli FMP Železnik i Oldenburg. Spremamo se za duel u Zadru, svesni smo da na agresivnost, čvrstinu i energiju koju će uložiti domaći tim, moramo da odgovorimo istom merom. Moramo da budemo fokusirani od prvog do poslednjeg minuta, moramo da odigramo na izuzetno visokom nivou u oba pravca, ako želimo, a želimo da stignemo do pozitivnog rezultata”.\nUtakmica između Zadra i Budućnosti igra se u nedelju sa početkom u 20 časova. Budućnost ima skor od devet pobeda uz dva poraza, dok su Zadrani u dosadašnjem delu sezone ostvarili dve pobede uz devet poraza.\nDve pobede, Zadar je ostvario baš protiv ekipe koje slove za favorite kada je reč o osvajanju ABA lige, Crvene zvezde i Cedevita Olimpije. Da li će Budućnost uspeti da prebrodi tradicionalno teško gostovanje u Zadru, saznaćemo brzo.


ČETVORICU OPTUŽENIH ZA STRIJELJANJE 78 BOŠNJAKA U KLJUČU SKRIVA VUČIĆEV REŽIM | Krajina.BA\nČetiri osobe protiv kojih je Tužilaštvo Bosne i Hercegovine podiglo optužnicu za strijeljanje 78 osoba na području Ključa tokom 1992. godine, imaju srbijansko državljanstvo i nalaze se na području ove zemlje, potvrđeno je iz Državnog suda.\nSredinom novembra 2020. godine Tužilaštvo BiH je optužilo Iliju Krčmara, Boška Unčanina, Svetislava Račića, Željka Bajića, Nikolu Ćuka (rođenog 1967.) i Nikolu Ćuka (rođenog 1966.), te Marinka Miljevića i Dragana Despota za zločin protiv čovječnosti.\nTužilaštvo ih je optužilo da su, kao pripadnici Vojske Republike Srpske (VRS), zajedno s drugim osobama učestvovali u strijeljanju najmanje 78 žrtava u mjestu Velagići kod Ključa početkom juna 1992. godine.\nOptužnica je potvrđena 2. decembra, a ranije su iz Tužilaštva BiH naveli da Despot ima dvojno državljanstvo – BiH i Srbije, Unčanin i Miljević bosanskohercegovačko, dok su ostala petorica državljani Srbije.\nZa Balkansku istraživačku mrežu Bosne i Hercegovine (BIRN BiH) je iz Državnog suda potvrđeno da se optuženi Krčmar, Račić, Nikola Ćuk (1967.) i Nikola Ćuk (1966.) trenutno nalaze u Republici Srbiji, a optuženi Dragan Despot u BiH.\nBIRN BiH je ranije pisao o praksi optuživanja osoba koje su nedostupne bosanskohercegovačkom pravosuđu.\nSutkinja Joanna Korner je u svom posljednjem izvještaju u septembru 2020. godine ukazala da Tužilaštvo BiH podiže optužnice protiv lica za koje se zna da nisu dostupna pravosudnim organima u državi, odnosno protiv osoba koje se već nalaze na izdržavanju dugotrajne kazne zatvora za ratni zločin.\n– Zbog niza prepreka uspješnom krivičnom gonjenju navodnog počinitelja koji nije dostupan organima krivičnog gonjenja BiH – a posebno oni koji se nalaze u državi s kojom ne postoji sporazum o izručenju – moguća korist od podizanja optužnice protiv takvog počinitelja u principu ne opravdava ni utrošak vremena ni utrošak resursa – navodi se u Izvještaju sutkinje Korner pod nazivom “Unapređenje procesuiranja predmeta ratnih zločina na državnom nivou u BiH”.\nBIRN BiH je u julu prošle godine pisao da se u Tužilaštvu Bosne i Hercegovine vodi 17 predmeta sa ukupno 67 osoba osumnjičenih za genocid i ratne zločine počinjene na području Srebrenice tokom i nakon jula 1995. godine, od kojih se devet nalazi u Srbiji.\nRevidiranom strategijom za rad na predmetima ratnih zločina je uvedena nova mjera podnošenja izvještaja Nadzornom tijelu u vezi sa stanjem u oblasti regionalne saradnje od strane svih institucija nadležnih za ovu oblast, te održavanje sastanaka između tužilaštava u BiH kako bi se sagledalo stanje u oblasti saradnje i koordinisale aktivnosti.\nPrethodni članakUSK KORONA BILANS: TESTIRANO 298 UZORAKA, TRI NOVOZARAŽENE OSOBE\nNaredni članakUsvojen zakon o zabrani pušenja na javnim mjestima u Federaciji BiH!


Prilagođavanje kako drugi programi poslali informacije u programu OneNote - OneNote\nPrilagođavanje kako drugi programi poslali informacije u programu OneNote\nOneNote 2007 Još... Manje\nPodrazumevano, kada kliknete na dugme " Pošalji u OneNote " u drugim programima Microsoft Office 2007 ili u programu Windows Internet Explorer kreira novu stranicu u Office programu OneNote u poseban odeljak pod nazivom neklasifikovane beleške.\nMožete da promenite podrazumevanu postavku i da navedete gde bi trebalo da OneNote skladište Web beleške, e-poruke i sadržaja iz drugih dokumenata i datoteka. Takođe možete da podesite posebne opcija za hvatanje beležaka Web i za korišćenje u programu OneNote upravljački program za uvoz sadržaja iz drugih izvora.\nPromenite podrazumevanu lokaciju za Web beleške\nU dijalogu Opcije izaberite stavku Pošalji u OneNote na listi kategorija .\nU okviru Veb beleške, uradite nešto od sledećeg:\nDa biste Veb beleške poslati na novu stranicu u određenom delu određenoj beležnici, kliknite na novu stranicu u odeljku, a zatim potražite beležnicu putanju i odeljak datoteku koju želite na stranici kreiran.\nDa biste Veb beleške poslati na novu stranicu u odeljku koja je trenutno otvorena, kliknite na dugme Nova stranica u trenutnom odeljku.\nDa biste Veb beleške poslati na stranicu koja je trenutno otvorena, kliknite na trenutnoj stranici.\nPromena podrazumevane lokacije za „otisaka”\nUpravljački program štampača za OneNote omogućava da možete da pošaljete informacije iz bilo koje datoteke sa računara na stranicu u OneNote beležnici, kao da je argument „štampanja” ga na toj stranici umesto slanja u stvarni štampač.\nU okviru otisaka, uradite nešto od sledećeg:\nDa biste datoteke odštampan na novu stranicu u određenom delu određenoj beležnici, kliknite na novu stranicu u odeljku, a zatim potražite beležnicu putanju i odeljak datoteku gde treba da bude kreiran stranice.\nDa biste datoteke odštampan na novu stranicu u odeljku koja je trenutno otvorena, kliknite na dugme Nova stranica u trenutnom odeljku.\nDa biste datoteke odštampan na stranicu koja je trenutno otvorena, kliknite na trenutnoj stranici.


Panik testeri štite medicinske sestre • Vivateka\nPočetna / VESTI-zdravstvo / Tema / Panik testeri štite medicinske sestre\nPanik testeri štite medicinske sestre\nZdravstvene ustanove u Srbiji u narednih nekoliko meseci dobiće panik tastere za šta će se zalagati Koordinaciono telo za rodnu ravnopravnost kako bi se medicinske sestre zaštitile, rekla je potpredsednica Vlade i predsednica ovog tela Zorana Mihajlović.\nOna je na sastanku sa potpredsednicom vlade i ministarkom državne uprave i lokalne samouprave Kori Udovički i predstavnicama Sindikata medicinskih sestara i tehničara Srbije razgovarala o problemima sa kojima se na poslu susreće 63.000 medicinskih sestara u Srbiji.\nOsim panik tastera medicinske sestre i tehničari u Srbiji zahtevaju i da se poveća broj zaposlenih na teškim radnim mestima, da država prepozna visokoobrazovane medicinske sestre da bi one bile plaćene u skladu sa svojim obrazovanjem, da sestre starije od 50 godina ne rade u tri smene te da se na najtežim odeljenjima, poput odeljenja intenzivne nege nakon pet godina rada uvede obavezna pauza od godinu dana na lakšem radnom mestu.\nSindikat medicinskih sestara i tehničara Srbije čini 95 odsto žena, 63.000 medicinskih sestara. One zahtevaju da 7.000 sestara među njima koje su visoko obrazovane budu plaćene u skladu sa kvalifikacijama. Visoko obrazovane medicinske sestre trenutno ne prepoznaje ni katalog radnih mesta jer ih nema u šifarniku, što je problem sa kojim se bore već 13 godina, poručila je predsednica ovog sindikata Dragica Ćurčić. Ona je ukazala i na hiperprodukciju zdravstvenih kadrova zbog čega je, kako je rečeno, neophodna racionalizacija u strukturi ovih kadrova ali i bolja politika države u planiranju potreba za ovim obrazovanjem.\nUdovički je istakla da je problem medicinskih sestara poznat i da se o njemu razgovara te da očekuje da Zakon o zaposlenima i zaradama u javnim službama i Zakon o sistemu plata u javnom sektoru reše to pitanje.\nDa podsetimo zbog sve učestalijih napada na medicinke radnike nakon ubistva medicinske sestre u Domu zdravlja u Šapcu, januara ove godine Ministar zdravlja Zlatibor Lončar oštro je osudio napad najavljujući da će odmah biti pokrenuta inicijativa za izmenu zakona po kome bi svaki napad na medicinskog radnika u okviru zdravstvene ustanove, bio tretiran kao jedno od najtežih krivičnih dela.\n-“Više nema šta da se čeka. Odmah pokrećemo inicijativu za izmenu zakona da se svaki napad na medicinskog radnika u okviru zdravstvene ustanove tretira kao jedno od najtežih krivičnih dela i da se za takve napadače predvide najstrože kazne“, rekao je tada Lončar.\nU razgovoru sa predsednicom Izvršnog odbora Sindikata medicinskih sestara i tehničara Srbije Radicom Ilić, koja ga je i obavestila o ubistvu medicinske sestre, Janković je istakao punu solidarnost sa savesnim medicinskim radnicima i nameru da insistira na unapređenju njihovog položaja i odgovornosti za eventualne propuste., objavljeno je 12.01.2016 na N1 televiziji\nIzvor: Novi Magazin i N1


Prekid vatre u Siriji se uglavnom poštuje\nSirijska djeca izlaze iz srušenih zgrada u provinciji Dera, 12. septembra 2016.\nPrekid vatre u Siriji uglavnom poštuje, uz slučajeve manjeg. sporadičnog kršenja, kažu posmatrači, ocjenjujći da je u većem dijelu zemlje mirno.\nSporazum o primirju postignut uz posredovanje SAD i Rusije krajem prošle sedmice efektivno je stupio na snagu u ponedjeljak predveče.\nU Alepu, gdje su se posljednjih meseci vodile žestoke borbe, opozicioni aktivisti kažu da su četvrti koje su pod kontrolom pobunjenika jutros bie mirne, mada se mnogi ljudi i dalje krije u svojim kućama, strahujući da izađu.\nPrema riječima aktiviste Bare el Halabija, u te dijelove grada još nije isporučena humanitarna pomoć, što je takođe dio dogovora o primirju.\nSirijska Opservatorija za ljudska prava saopštila je da je u utorak mirno u većem dijelu zemlje, ali da je bilo manjih kršenja prekida vatre u provinciji Hama.\nDruga grupa aktivista, Komiteti za lokalnu koordinaciju, javila je da je bilo bombardovanja u Alepu i južnom regionu Kuneitra, a državni mediji prenose da su pobunjenici kršili primirje u Alepu.\nSirijska agencija SANA javila je da su pobunjenici ispalili tri granate na četvrt Mala u Alepu koja je pod kontrolom vojske.\nOpozicioni aktivista Ahmad el Masalmeh u južnoj provinciji Dara izjavio u ovom trenutku "mir preovladava u svim područjima".\nSirijska vojska je tada saopštila da će poštovati primirje, uz zadržavanje prava da se brani.\nTokom prve sedmice prekida vatre, koja će biti od ključne važnosti, treba da budu obustavljeni svi sukobi državnih snaga i pobunjenika, ali sirijska vojska može da nastavi napade iz vazduha na pripadnike "Islamske države" i Al Kaide.\nSnagama predsjednika Bašara el Asada, prema sporazumu o primirju, nije više dozvoljeno da bombarduju položaje sirijske opozicije.\nAko primirje bude poštovano sedam dana, SAD i Rusija će osnovati novi koordinacioni centar za borbu protiv Fronta Fateh al Šam, nekadašnjeg Fronta Al Nusra, povezanog s Al Kaidom.\nDuži period prekida vatre trebalo bi da posluži kao osnova za mirovne pregovore.\nTo je drugi pokušaj uspostavljanja primirja Siriji, gde je tokom petogodišnjeg rata stradalo više od 250.000 ljudi, a raseljena je polovina od 11 miliona stanovnika. Prvo primirje, uspostavljeno krajem februara, propalo je samo nekoliko dana kasnije.\nTurska dražavna agencija Anadolu je javila da je 40 kamiona humanirane pomoći iz Turske krenulo u Siriju.\nRuski ministar vanjskih poslova Sergej Lavrov izjavio je u utorak da Moskva želi da predstavi javnosti sporazum o prekidu vatre u Siriji, ali da se SAD protive tome.\nSporazum su u petak na subotu veče postigli Lavrov i američki državni sekretar John Kerry.\nMoskva "nema ništa da krije" rekao je Lavrov i dodao da Rusija želi da Savjet bezbjednosti UN fomalno odobri sporazum o primirju.


Dve nagrade za Saatchi & Saatchi Beograd na festivalu Eurobest 2014 : Novosti : Saatchi & Saatchi\nDve nagrade za Saatchi & Saatchi Beograd na festivalu Eurobest 2014 6 Dec 2014\nNa prestižnom evropskom festivalu kreativnosti Eurobest u Helsinkiju, agencija Saatchi & Saatchi Beograd osvojila je dve nagrade za kampanju ’’Hronike pretnji’’ realizovanoj u saradnji sa Komisijom za istraživanje ubistava novinara i OEBS-om (Organizacijom za evropsku bezbednost i saradnju).\nKampanja je nagrađena srebrom u okviru kategorije Use of Print in a Media Campaign, dok je bronzano priznanje dodeljeno za Public Awareness.\nDo sada su ''Hronike pretnji'' osvojile Bronzanog lava na najvećem svetskom festivalu kreativnosti u Kanu, kao i Silver Drum nagradu na regionalnom festivalu u Portorožu.\nMeđunarodni projekat ''Hronike pretnji'' iniciran je sa ciljem podsticanja javne debate i definisanja metoda efikasne zaštite novinara koji su gotovo svakodnevno izloženi različitim vidovima diskriminacije, agresije i nasilja.\nU svrhu kampanje, jedna od 100 autentičnih pretnji novinarima odabrana je i postala javna tako što je anonimno pismo objavljeno u 70.000 primeraka u dnevnim listovima Blic, Politika i Danas. U isto vreme, video poruka povezana sa pretnjama upućenim istraživačkim novinarima postavljena je na vebsajtove. Pretnje ubačene u novine i postavljene na internet, imale su za cilj da stave čitaoca u poziciju novinara koji svakodnevno primaju pretnje. Pored skretanja pažnje na problem nasilja nad novinarima, ova kampanja je trebalo da podstakne debatu o ovom pitanju i pruži okvir za definisanje metoda njihove efikasne zaštite.\n„Veliki uspeh ove kampanje i na globalnom nivou govori o potrebi da na sve moguće načine svi zajedno radimo na povećanju bezbednosti medijskih radnika, na smanjivanju nekažnjivosti kada je reč o nasilju nad novinarima i na rešavanju svih nerešenih slučajeva nasilja i ubistava novinara", rekao je ovim povodom Veran Matić, predsednik Komisije za istraživanje ubistava novinara i glavni i odgovorni urednik informativnog programa B92.


Ne samo WTCR: Kristoferson u 2019. vozi i Švedski reli šampionat - Serbiaring\nNe samo WTCR: Kristoferson u 2019. vozi i Švedski reli šampionat\nJanuary 29, 2019 Aleksandar Babić Vesti, WTCR 0\nDvostruki relikros prvak sveta i osvajač Skandinavskog turing šampionata Juan Kristoferson u dolazećoj sezoni braniće boje Sebastijan Leb rejsinga u Svetskom turing kupu, ali to mu neće biti jedini takmičarski program.\nSupertalentovani Šveđanin trkaće se i u nacionalnom reli prvenstvu, gde će voziti “VW polo GTI R5”. Auto će pripremiti njegova porodična ekipa Kristoferson motorsport, a pod zvaničnim nazivom Folksvagen diler tim Bauhaus.\nDa bi se usredredio na ovu reli kampanju, VW diler tim napušta Skandinavski turing šampionat (TCR Skandinavija), u kom je Kristoferson trijumfovao 2018. kao pilot “golfa GTI TCR”.\nTridesetogodišnji trkač je sve svoje najvažnije titule osvojio u modelima Folksvagen grupe. STCC šampion postajao je vozeći “široko” i “golf”, WRX krune izborio je za volanom “VW polo”, a naslov u Superstars seriji stekao je u kokpitu “audija RS5”. Da slika bude potpuna, on će WTCR kampanju 2019. izvesti u SLR “golfu”.\n“Tokom protekle tri sezone imao sam jasan plan o tome šta treba da radim u svetskom relikrosu. Što se rezultata u reliju tiče, veoma mi je teško da znam šta da očekujem, ali se nadam da ćemo u ovom programu zabeležiti krupan napredak”, kazao je Kristoferson, koji u karijeri ima i upisana dva WRC starta na Reliju Švedska.\n“STCC je godinama bio naša kičma i naš glavni program, ali kada je stigao novi “polo GTI R5″, osetili smo da želimo da se upustimo u reli. Reli je nova disciplina i za naše partnere, ali je ovo potez u koji čvrsto verujemo”, komentarisao je menadžer VW diler tima Tomi Kristoferson.\nU švedskoj filijali Folksvagena istakli su da ih je Juan razmazio pobedama u svim kategorijama u kojima se dosad trkao i najavili su da će im biti zanimljivo da ga posmatraju i na međunarodnoj turing sceni, tako i u nacionalnom reliju.\nOlin-Kotulinski i 2019. vozi “kupru” u STCC za PWR rejsing\nPavlović: Moja prava šansa na Dejtoni će doći, tu trku želim da osvojim!


Baterije | SGS Srbija\nTransport › Automobilski Sektor › Električne komponente\nUsluge ispitivanja i verifikacije baterija za električna vozila koje pruža kompanija SGS, uključujući i usluge ispitivanja litijum-jonskih baterija, pružaju vam mogućnost da smanjite troškove i razvijete inovativne proizvode\nBaterije i akumulatori su srce svakog električnog vozila. Razvoj baterija najvišeg kvaliteta, koje su i pri tom i bezbedne i pouzdane, složen je izazov na današnjem konkurentnom tržištu. Naše laboratorije su priznati partner industrija automobila i baterija i mogu da pruže sve potrebne usluge tehničkih verifikacija.\nBilo da se radi o ćelijama, zaštitnim kolima, sistemima za upravljanje baterijama, modulima ili baterijskim agregatima, naše laboratorije akreditovane u skladu sa standardom ISO 17025 mogu da ispitaju vaše proizvode u skladu sa specifikacijama proizvođača originalne opreme i utvrđenim standardima, koji obuhvataju ISO 12405 i UN 38.3 (litijum-jonske baterije), kao i funkcionisanje, izdržljivost i bezbednost baterija.\nPočev od malih ćelija pa do sistema baterija za teška vozila, naša globalna mreža je spremna da pruži sve usluge ispitivanja, odobrenja, sertifikacije i kontrole tokom faza proizvodnje, rada i odlaganja proizvoda na otpad. Kao vodeća svetska organizacija za ispitivanje, verifikaciju, kontrolu i sertifikaciju nudimo vam nenadmašnu preciznost, veoma iskusne stručnjake, najsavremenije metodologije ispitivanja i prisutnost širom sveta.\nKontaktirajte nas danas da biste saznali više o našoj sveobuhvatnoj paleti usluga ispitivanja i verifikacije baterija za električna vozila.


Žardim: ''Čeka nas težak posao u revanšu'' - Sportske.net\nŽardim: ''Čeka nas težak posao u revanšu''\nTrener fudbalera Monaka Leonardo Žardim rekao je da njegovu ekipu čeka težak posao protiv Juventusa, u revanšu polufinala Lige šampiona, ali da bi stvari mogle da se promene ako u ranoj fazi utakmice njegov tim postigne gol.\nJuve bi vezistu Bajerna!Ništa od Intera i Juventusa, sjajni Italijan stiže na "Bridž"!Miha opleo i po Vijaliju: ''Baš me briga šta ti pričaš! Kupi naočare!''Ljajić odložio proslavu titule, Juve do boda u nadoknadi!Sjajni Monako na korak od titule!\nFudbaleri Monaka igraju u utorak od 20.45 u Torinu protiv Juventusa, revanš utakmicu polufinala Lige šampiona. U prvoj utakmici Juventus je pobedio sa 2:0 golovima Gonzala Iguaina.\n"Moramo da imamo mnogo samopouzdanja u utakmici protiv Juventusa, ali i pored toga, biće nam mnogo teško. Moramo da igramo fudbal kakav znamo. Ako postignemo gol rano, možda će se stvari promeniti", rekao je Žardim.\nNavijači i ekipa Monaka nadaju se da bi napadači Kilijan Mbape i Radamel Falkao mogli da budu bolji u revanšu nego u prvoj utakmici, u kojoj su propustili dobre prilike da savladaju golmana crno-belih Djanluidjija Bufona.\nŽardim je Mbapea ostavio na klupi u subotu protiv Nansija, a 18-godišnji napadač igrao je 10 minuta i bio je asistent kod trećeg gola u pobedi od 3:0, dok je Falkao izašao 15 minuta pre kraja. Monako je u subotu ostvario devetu uzastopnu pobedu u prvenstvu, što je klupski rekord.\nMonako je postigao 149 golova u svi takmičenjima ove sezone, od kojih je Mbape postigao 18 u poslednjih 20 utakmica.\nJuventus će pokušati da se plasira u finale Lige šampiona drugi put u poslednje tri godine. Crno-beli u utakmicu ulaze posle remija 1:1 sa gradskim rivalom Torinom. Trener Juventusa Masimilijano Alegri je odmorio nekolicinu prvotimaca u tom duelu, a bod ekipi doneo je Iguain u nadoknadi vremena.\nIguain je izjednačio rekord Alesandra Del Pjera u sezoni 1997-1998 i Davida Trezegea (2001-2002) od 32 gola u sezoni u svim takmičenjima. Njih trojica su treći na večnoj klupskoj listi.\n"Protiv Monaka ćemo morati da igramo bolje nego što smo igrali u derbiju. Moramo da prikažemo sjajnu igru, da idemo na pobedu i da ni ne razmišljamo o remiju", rekao je odbrambeni fudbaler Juventusa Aleks Sandro.\nU ekipu Juventusa vratiće se Sami Kedira, koji je propustio prvu polufinalnu utakmicu zbog suspenzije.\nJuventus je u finalu Lige šampiona 2015. godine izgubio od Barselone (1:3), a poslednju titulu prvaka Evrope osvojio je u sezoni 1995-1996, pošto je pobedio Ajaks posle penala.\nLiga 1 - Rajković opet sačuvao mrežu, Mitrovićev Strazbur obeležio veče\nReal prodaje u januaru, šta to znači za Jovića?\nLiga 1 - Buđenje ''Kneževa'', Golovin presudio Nici!


Krak gasovoda kroz Srpsku – integralni dio „Južnog toka“ | ENERGETIKArs.com\nNalazite se na Home » Gas » Krak gasovoda kroz Srpsku – integralni dio „Južnog toka“\nKrak gasovoda kroz Srpsku – integralni dio „Južnog toka“\nObjavljeno: 15:45, 11. фебруара 2013.\nBANJALUKA, Predsjednik Republike Srpske Milorad Dodik izjavio je danas da je u Moskvi definitivno potvrđeno da izgradnja gasovoda kroz Srpsku predstavlja integralni dio gasovoda „Južni tok“.\nPredsjednik Dodik je na današnjoj konferenciji za novinare u Banjaluci naglasio da ga je o tome dan prije njegove posjete Moskvi pismom obavijestio ministar energetike Ruske Federacije u kome je jasno navedeno da je krak gasovoda koji ide kroz Republiku Srpsku integralni dio gasovoda „Južni tok“.\n„U tom pogledu Republika Srpska treba da nastavi sa opsežnim pripremama da bi se obezbijedila izgradnja ovog kraka“, istakao je Dodik.\nOn je rekao da je u tom pogledu dogovorena dinamika da se do kraja maja definišu i potpišu ugovori vlada o saradnji na ovom projektu, koji će vjerovatno podrazumijevati određeno usaglašavanje sa institucijama BiH.\n„Primarni odnos između firme koju je Srpska formirala i Gasproma podrazumijeva formiranje zajedničke kompanije u maju koja će obezbijediti sredstva za finansiranje i izgradnju gasovoda kroz Srpsku“, istakao je predsjednik Srpske.\nOn je objasnio da će Ministarstvo inostranih poslova Ruske Federacije zajedno sa kabinetom predsjednika Srpske i Vladom Srpske raditi na prijedlogu ugovora koji će biti formalno potpisani dokument, nakon memoranduma koji je potpisan u Sočiju između „Gasproma“ i Republike Srpske po pitanju gasovoda.\nDodik je rekao da je imao veoma uspješan razgovor sa novim rukovodstvom „Zarubrežnjefta“, koje je potvrdilo sve dosadašnje razgovore u vezi sa rekonstrukcijom Rafinerije nafte Brod i Rafinerije ulja Modriča, kao i razvoj tog kompleksa.\nOn je naglasio da je najviša vlast Ruske Federacije do detalja upoznata sa ovim projektom, te da će on biti nastavljen nesmanjenim intenzitetom.\n„Na sastancima smo čuli i mogućnost da se na bazi nafte i naftnih derivata u budućnosti projektuje i jedan pogon za preradu petrohemijskog karaktera“, rekao je Dodik.\nOn je naveo da su razgovori u Moskvi osnažili njegovo uvjerenje da je to dobar posao za Republiku Srpsku i da je izgradnja gasovoda „Južni tok“ jedan od najvažnijih projekata kojim će biti obezbijeđena enenergetska budućnost za Srpsku.\nDodik je podsjetio da je tokom boravka u Moskvi razgovarao i sa predsjednikom Liberalno-demokratske partije Vladimirom Žirinovskim, koji je iskazao podršku Republici Srpskoj u okviru dejtonske BiH, kao i srpskom narodu u cjelini u rješavanju određenih problema i izazova koji su još aktuelni na Kosovu i u BiH. Srna\nTags: fokus,juzni tok,milorad dodik,popularno


Ministarstvo odbrane Rusije: Sistem „Avangard“ biće nedodirljiv za američke kosmičke snage - Sputnjik Srbija\nMinistarstvo odbrane Rusije: Sistem „Avangard“ biće nedodirljiv za američke kosmičke snage\n17:45 31.01.2019 (osveženo 18:02 31.01.2019) Preuzmite kraći link\nKosmički ešalon protivraketne odbrane koji se pravi u SAD ne može se suprotstaviti supersoničnom ruskom raketnom kompleksu „Avangard“, saopštili su u Ministarstvu odbrane.\n„Stvaranje kosmičkih ešalona za presretanje u SAD je apsolutno besmisleno u borbi protiv kompleksa ’Avangard‘. Planirana krstareća jedinica će pronalaziti ispod minimalne visine presretanja svih mogućih interatmosferskih presretača PVO“, prenosi „Rosijska gazeta“ izjave vojnih eksperata Generalštaba Oružanih snaga Rusije i Ministarstva odbrane.\nPo njihovim rečima, presretanje će biti onemogućeno i budućim kosmičkim presretačima i protivraketnim kompleksima stacionarnog i brodskog baziranja.\nAutori materijala su naglasili da rakete „Avangard“, koje su lansirane iz dubine Rusije, neće ulaziti u zonu presretanja američke protivraketne odbrane koja patrolira duž granica zemlje.\n„Sam planirani krstareći blok koji može da izdrži ogromne temperature i koji se kreće u predelima atmosfere po nepredvidljivoj putanji, za avijacione laserska sredstva PRO je praktično nedodirljiva meta“, dodali su eksperti.


Englezi protiv ostatka Evrope - Politika - Dnevni list Danas\nPočetna » Politika » Englezi protiv ostatka Evrope\nŽreb za četvrtfinale Lige šampiona obaviće se danas (12.00) u Nionu\nNije sve u parama, ima nešto i u taktici i borbi na terenu.\n0Piše: V. Ž. 15. marta 2019. 08.00\nOvo je verovatno glavna pouka koja se može izvući iz osmine finala Lige šampiona, a u kojoj su takmičenje završili velikani poput Real Madrida, bogataši poput Pari Sen Žermena i Bajerna, ali i oni koji su bili previše nadmeni misleći da je rezultat iz jedne utakmice dovoljan za prolaz poput Atletiko Madrida. Parove četvrtfinala najjačeg klupskog takmičenja Evrope saznaćemo danas, posle žreba koji će u 12 časova biti obavljen u Nionu.\nJeste da je većina fudbalskih bogataša (ipak) pronašla svoj put među osam najboljih klubova Evrope, mada su svoje mesto „pod suncem“ (ne)očekivano izborili i Ajaks i Porto. Priča o „kopljanicima“ koji su prošle sezone svoju evropsku odiseju završili još u avgustu, a sada su u osmini finala najjačeg klupskog takmičenja srušili trostrukog uzastopnog šampiona Evrope, Real Madrid, podseća nas na zašto fudbal i dalje ima dušu. Srpskoj javnosti je uspeh holandskog kluba naročito drag zbog što je trener Erik Ten Hag preporodio Dušana Tadića posle slabe sezone u Sautemptonu. Doduše, Ten Hag nije uradio ništa drugačije od onoga što je svojevremeno kao selektor Srbije učinio Slavoljub Muslin – Tadiću je dodelio ulogu plejmejkera, odmah iza napadača, uz slobodu da prelazi s leve na desnu stranu terena kad god za tim sam oseti potrebu. Iako su po budžetu svi ostali učesnici četvrtfinala (čak i Porto) bogatiji od Ajaksa, posle spektakularnog izbacivanja „kraljevskog kluba“ niko više ne sme da unapred da ih otpiše kao favorita za pehar sa „velikim ušima“.\nGlavni favorit iz senke ove sezone je Porto, na čiju je klupu prošle sezone seo Seržo Konseisao, nekadašnji fudbaler ovog kluba, kao i Lacija i Intera. Iako je u domovini kritikovan da je bez velikog trenerskog iskustva dobio priliku da vodi jedan od najvećih portugalskih klubova, Konseisao je svima zapušio usta kada je prošle godine osvojio titulu u domaćem prvenstvu. Na Porto u Ligi šampiona sve do sada niko nije obraćao ozbiljnu pažnju, pošto se smatralo da nije bilo teško proći grupu u kojoj su bili još i Galatasaraj, Lokomotiva Moskva i Šalke. Međutim, prošlogodišnji polufinalista, ekipa Rome, prva je imala priliku da se „opeče“, a nema sumnje da će se isto provesti i svako drugi ko potceni tim na čijem golu i dalje sjajno brani veteran Iker Kasiljas. Mnogi misle da je tajna Porta upravo u tome što pored Kasiljasa (37) ekipa u svakoj liniji tima ima po jednog veterana – Pereira Paez (34) u odbrani, Hektor Erera (29) u sredini i Adrian Lopez (32) u napadu.\nLokalni mediji navode da je ključ uspeha atmosfera koju je Konseisao stvorio u ekipi, te da su igrači doslovno spremni da poginu za njega. U kakvim je odnosima sa igračima, možda najbolje govori detalj iz prve godine njegove trenerske karijere (2014), kada je kao strateg Rio Avea zapretio igračima da će pešačiti 35 kilometara od Lisabona do Vila de Kondea ako izgube od Sportinga u polufinalu Kupu Portugala, ali i da će u suprotnom sam preći toliki put, na koji će krenuti odmah posle meča. Tu opkladu je izgubio, a posle je izjavio da mu je to bila najlepša dvodnevna šetnja u karijeri.\nVelika Britanija će ovog proleća izaći iz Evropske unije, mada to engleskim klubovima ne pravi nikakvu smetnju da nastave da dominiraju najjačim takmičenjem „starog kontinenta“. Premijer liga će imati pola od osam predstavnika u četvrtfinalu, čime se još jednom nesumnjivo potvrdilo gde se igra najjači fudbal, ali i ulažu najveće pare. Najveće iznenađenje među Englezima napravio je Mančester junajted, čijoj upravi trener Ole Gunar Solskjer pravi svakodnevne probleme, ne dozvoljavajući im da unapred kao novog trenera promovišu nego „veće“ ime. Čast Španije, koja je u poslednjih deset godina imala sedam šampiona Evrope. braniće Barselona.\nFudbal, Liga šampiona, žreb\nZa navijače Napolija tim je religija, a Maradona je bog (FOTO)


Eurobank – dozvoljeni minus u visini dve zarade\n6 Februar 2014.\nBeograd, 06. februar 2014 – Eurobank od danas pruža novu pogodnost svojim klijentima – odobrenje dozvoljenog prekoračenja po tekućem računu u visini do dve mesečne plate odnosno penzije. Ovom novinom Eurobank postaje jedinstvena u bankarskom sektoru Srbije kao jedina na tržištu sa ponudom maksimalnog iznosa dozvoljenog minusa do dve mesečne zarade.\n„Dozvoljeni minus je direktno vezan za račun na koji klijentu svakog meseca leže zarada, po kom se i odobrava. Drugim rečima svakog meseca klijent podmiri najveći deo svojih zaduženja direktno od svoje plate kod dozvoljenog minusa. Samim tim klijent može racionalnije da raspolaže dozvoljenim minusom, jer se na ovaj način plaćaju manje kamate u apsolutnom iznosu – pokriven je najveći deo duga od plate, tako da se samim tim drastično smanjuje glavnica koja se kamati“ – pojašnjava Vladan Vilotijević, direkor Razvoja u sektoru za stanovništvo, Eurobank.\nKao najoptimalnije rešenje klijenti banke imaju mogućnost da periodično podižu novac po potrebi, što znači da ne ulaze u dozvoljeni minus do punog limita sredstava na početku meseca. Novi uslovi za dozvoljeno prekoračenje imaju prednosti za klijente jer na ovaj način će imati više novca na raspolaganju.


Iran: opozicija ne odustaje od protesta\nProtest opozicije koji je najavljen za danas nije otkazan uprkos upozorenju vrhovnog iranskog vođe ajatolaha Alija Hamneija da se prekinu demonstracije protiv izbora Mahmuda Ahmadinedžada za predsjednika Irana. Protest opozicije, prema lokalnom vremenu, održaće se u 16.00 sati u centru Teherana. Sinoć je veliki broj pripadnika vjerske milicije odane predsjedniku Ahmadinedžadu rasporijeđen na ulicama Teherana, a na glavnim saobraćajnicima su napravljene barikade. Prema riječima očevidaca, prvi put od početka protesta pripadnici milicije su u uniformi i nose šljemove i pendreke, a neki i kalašnjikove. Organizacija Amnesty International saopštila je da je u protestima u Teheranu do sada poginulo 10 osoba.


Završen film „Nana Fata stigla do pravde“: Salih Brkić 20 godina pratio i snimao borbu za pravdu - Index.ba\nZavršen film „Nana Fata stigla do pravde“: Salih Brkić 20 godina pratio i snimao borbu za pravdu\n– Bio sam uz nanu Fatu sve ove godine, od suđenja kada za nju nije bilo pravde i odluke da se inat-crkva ukloni, do optužbi da je napadala popa i specijalnu policiju. Bio sam kad je ona napadana i ranjavana, obilazio je dok se više puta liječila u Kliničkom centru u Tuzli – rekao je za Preporod.info Salih Brkić, doajen bh. novinarstva, koji je nakon 20 godina završio film o nani Fati Orlović, pod nazivom „Nana Fata stigla do pravde“.\n– Već 20 godina pratim i snimam borbu za pravdu i golgotu nane Fate Orlović, koja je sve ove godine samo tražila da se nezakonito izgrađena inat-crkva ukloni iz njene avlije. Od 30 sati snimljenog materijala najprije je 2013. godine nastao film „12 godina muka Fate Orlović“, koji je dobio specijalnu nagradu na međunarodnom Tuzla film festivalu, a sada i drugi dio ove priče „Nana Fata stigla do pravde“ – rekao je.\nBrkić svojim djelima ostavlja trag o najtežim vremenima podrinjskih Bošnjaka, tako i Fate Orlović.\n– Bio sam uz nju od suđenja kada za nju nije bilo pravde i odluke da se inat-crkva ukloni do optužbi da je napadala popa i specijalnu policiju. Bio sam kad je ona napadana i ranjavana, obilazio je dok se više puta liječila u Kliničkom centru u Tuzli. Nikada nije posustala, nije pristajala ni na ogromne sume novca kako bi crkva ostala u njenoj avliji, u duši je uvijek imala na umu da su joj u genocidu ubijeni muž Šaćir i još 20 Orlovića – naglasio je.\nPročitajte: Dodijeljena Povelja Tuzlanskog kantona Fati Orlović\nPodsjećamo, prva projekcija filma će biti 5. novembra u Brezi.\nPrethodni članakZvizdić: Zbog nedolazaka na sjednice građani entiteta RS oštećeni za 20 miliona\nNaredni članakIzrael počeo radove na izgradnji parka na muslimanskom groblju u Al-Qudsu


Sačuvati arhivsku građu medijskih preduzeća - Sindikat novinara Srbije\nSačuvati arhivsku građu medijskih preduzeća\nSindikat novinara Srbije (SINOS) predstavio je danas Studiju o arhivskoj građi u nekadašnjim javnim medijskim preduzećima i pozvao Ministarstvo kulture i informisanja da pomogne digitalizaciju arhivske građe lokalnih medija kako bi se ovaj materijal trajno sačuvao i učinio dostupnim budućim generacijama.\nNekadašnja javna medijska preduzeća su tokom svog dugogodišnjeg postojanja zabeležila mnoge značajne trenutke u istoriji svojih gradova - manifestacije, događaje, razgovore sa znamenitim sugrađanima, od kojih mnogi više nisu sa nama.\nSa privatizacijom ovih medija (od ukupno 73 medija koji su 2014. godine bili u vlasništvu države, 50 medija je ušlo u proces privatizacije, 34 medija su privatizovani ali je u 6 slučajeva ugovor raskinut, raspodela kapitala zaposlenima i bivšim zaposlenima sprovedena je u 15 medija) veliki deo programskih arhiva i dokumentarnog materijala je uništen.\nRazlozi su brojni: od fizičkog uticaja i propadanja tokom vremena, neadekvatnog skladištenja do nebrige i nemara ili ne prepoznavanja vrednosti ovih audio i video zapisa i štampanih primeraka kao blaga neprocenjive vrednosti. Na sreću, deo ovih arhiva je sačuvan, kao redak ili jedinstveni svedok događaja za nama, ali svako dalje odlaganje njihove digitalizacije dovelo bi do njihovog nestanka.\nDržava prepoznaje važnost digitalizacije arhiva medijskih ustanova i izdvaja određena sredstva za te namene, ali se ovo isključivo odnosi na javne medijske ustanove, u skladu sa članom 43 Zakon o javnim medijskim servisima, dok su privatizovani mediji prepušteni sami sebi. U situaciji u kojoj se većina lokalnih medija danas nalazi, sa malim brojem zaposlenih u neadekvatnim prostorijama, naročito za potrebe čuvanja arhivske građe i skromnim tehničkim kapacitetima projekat digitalizacije arhiva, bez pomoći države ili nekog drugog izvora finansiranja, nedostižan je cilj.\nSindikat novinara Srbije je, na osnovu projekta koje je sufinansiralo Ministarstvo kulture i informisanja, sproveo istraživanje, kakvo do sada nije urađeno i predstavlja prvi korak u aktuelizovanju ovog pitanja. Upitnik, između ostalih, sadrži i pitanja o vrsti i količini arhivskog materijala kao i zainteresovanosti medija da se nadje rešenje za digtalizaciju arhiva.\nSINOS je poslao upitnik na 40 adresa, dobio odgovore od 25 i svi su saglasni da bi Ministarstvo kulture i informisanja trebalo da raspiše poseban konkurs za digitalizaciju arhivske građe jer oni sami nemaju tehničke, materijalne ni kadrovske mogućnosti da to urade.\nSlavica Trifunović, pomoćnica ministarke za informisanje kazala je da je Ministarstvo kulture i informisanja zainteresovano da se sačuva vredna građa arhivskog materijala ali da je neophodno stvoriti zakonske uslove da se ovo pitanje sistemski reši:\n-Možda se jedno od rešenja nazire u osnivanju centra za digitalizaciju pri Radio-televiziji Srbije. Važno je definisati ko su relevante institucije koje mogu kvalitetno da evidentiraju, sistematizuju i klasifikuju arhivsku građu i utvrde koji materijal ima istorijsku i kulturološku vrednost- kazala je Slavica Trifunović.\nNaznačila je da prema važećem Zakonu o javnom informisanju i medijima nije moguće ovo pitanje rešavati kroz dodelu konkursa jer se sredstva za sufinansiranje projekata mogu nameniti samo za medijske sadržaje i organizovanje stručnih skupova.\nRešenje bi moglo da se vidi u izmeni zakonske regulative koja je, prem Akcionom planu Medijske strategije, predviđenja krajem 2021. godine. Problem je, međutim, što Medijska strategija ovim pitanjem bavi samo u slučaju javnih servisa i ustanova.\nGoran Anđelković iz Televizije Leskovac pozvao je nadležne da požure sa nalaženjem rešenja jer arhivska građa ima „rok trajanja“ i što vreme bude više prolazilo oštećenja će biti veća. Od kakvog značaja je arhivska građa, ne samo za lokalnu sredinu već i za istoriju Srbije, ilustrovao je i primerom iz arhive ove medijske kuće - Televizija Leskovac prva je 1999. godine zabeležila NATO bombardovanje putničkog voza na ulazu u Grdeličku klisuru.


Potpisan sporazum o izgradnji autoputa Beograd – Sarajevo – Biznis.ba\nPotpisan sporazum o izgradnji autoputa Beograd – Sarajevo\nobjavljeno 21. sep 2018. u 12:29\nIzgradnja auto-puta Beograd – Sarajevo je projekat važan ne samo za Srbiju i Bosnu i Hercegovinu, već i za čitav region, saglasili su se danas ministarka građevinarstva, saobraćaja i infrastrukture Srbije Zorana Mihajlović i ministar komunikacija i prometa BiH Ismir Jusko.\nNakon potpisivanja okvirnog sporazuma između Vlade Srbije i turske kompanije “Tasyapi” o saradnji u oblasti infrastrukturnih projekata, koji obuhvata i projekat izgradnje auto-puta Beograd -Sarajevo, ministarka Mihajlović je objasnila da će iz danas potpisanog sporazuma proizići ugovori o tri infrastrukturna projekta.\n“Prvi projekat je rehabilitacija puta Novi Pazar – Tutin. Vjerujem da ćemo za šest mjeseci imati građevinare na ovom putu, putu koji će nas koštati najmanje 20 miliona eura, a dionica je duga 22,5 kilometra”, navela je Mihajlović, ocijenivši da rehabilitacija tog puta daje mogućnost za otvaranje mnogo više kompanija i zapošljavanje većeg broja ljudi.\nKao sljedeće je navela ugovore za dvije rute izgradnje auto-puta Beograd – Sarajevo, koje prolaze kroz Srbiju – prva je dugačka 61 kilometar od Požege do Kotromana, a procijenjena vrijednost je 830 miliona eura, dok je druga ruta dugačka 17,5 kilometara na relaciji Kuzmin – Sremska Rača procijenjene vrijednosti 210 miliona eura.\n“Kada saberete, mi govorimo o iznosu od milijardu i 50 miliona eura samo sa srpske strane auto-puta i zato je današnji dan važan, jer smo kroz ovaj okvirni sporazum vrlo blizu dogovora o potpisivanju ugovora, a u međuvremenu turska kompanija kreće da radi na projektnoj dokumentaciji”, rekla je Mihajlović.\nKako je najavila, od šest do osam mjeseci će biti potrebno da se dokumentacija završi, te da se može očekivati da dionica auto-puta kroz Srbiju bude gotova ili krajem sljedeće ili početkom 2020. godine.\n“Ovo je projekat važan, ne samo za Srbiju, ne samo za Bosnu i Hercegovinu, već i za čitav region. Srbija ima svoj strateški interes da se poveže sa svim zemljama u okruženju, što znači da ćemo kao region biti stabilni, ne samo politički već i ekonomski i infrastrukturno, to sigurno znači bolji život za građane u regionu”, dodala je Mihajlović.\nOna je pojasnila da će se dionica auto-puta finansirati jednim dijelom iz budžeta Srbije, a drugim iz turskog kredita.\nUpitana šta se dešava sa mostom Bratunac – Ljubovija, Mihajlović je izrazila uvjerenje da će nakon izbora u BiH biti sve završeno, te da će sljedeće godine u trećem kvartalu “svi imati priliku da prođu automobilima preko tog mosta”.\nMinistar komunikacija i prometa Bosne i Hercegovine Ismir Jusko takođe je rekao da će tender za most biti u narednih 15 dana, te da će sa time “u potpunosti biti zaokružena ta priča”.\nMinistar Jusko je naveo da je više puta istakao da je auto-put Beograd – Sarajevo projekat života, pogotovo ako se ima u vidu činjenica da taj koridor spaja nekoliko industrijskih zona u BiH koje u ovom trenutku imaju “jako lošu, katastrofalnu, povezanost”.\n“Zbog izbora u BiH ne možemo očekivati potpisivanje strateških dokumenata, ali vjerujem da će novi saziv Vijeća ministara i Predsjedništva BiH krenuti u realizaciju ovog projekta, jer od toga zavisi budućnost BiH”, naveo je Jusko.\nKako je ocijenio, bio bi luksuz da se jedan ovakav projekat dovede u pitanje, jer to nikome ne ide na ruku.\n“Ovo je timski rad sve tri zemlje, apsolutno sam uvjeren da će prije ili kasnije radovi krenuti i u BiH i da nećemo kasniti za Srbijom”, kazao je Jusko.\nOn je rekao i da prije izbora u BiH ne bi želio da govori o rutama auto-puta u dijelu koji će prolaziti kroz Bosnu i Hercegovinu.\nPredsjednik turske kompanije “Tasyapi” Emrullah Turanli zahvalio je Srbiji što je dala “tako veliku odgovornost njegovoj kompaniji da ovaj projekat prijateljstva izvede do kraja”.\n“Mi smo, što se tiče strane Srbije, spremili skoro sve i uskoro ćemo početi sa projektima. Vi dobro znate i možete da pretpostavite koliko je ovo velika odgovornost koju je Srbija nama dala da završimo ovaj projekat. Radićemo noć i dan kako bismo se opravdali i prema narodu i prema državi. Niko ne treba ni najmanje da sumnja u ovako bitan projekat i budite sigurni da ćemo taj zadatak uraditi i prije vremena”, naveo je Turanli.\nKako je istakao, svih 10.000 zaposlenih u kompaniji “Tasyapi” će biti na raspolaganju narodu Srbije, sa očekivanjem da će isto to moći da uradi i u BiH, “ukoliko BiH to dozvoli”.\nMinistar trgovine, turizma i telekomunikacija Srbije Rasim Ljajić istakao je da je bez ikakve sumnje ovo važan dan i događaj, prije svega, za odnose Srbije i Turske, ali i za mehanizme saradnje trilaterale između Srbije, BiH i Turske.\n“Ovo sada postaje više nego realnost, izvjesnost, i sve ono što smo govorili i obećavali tokom intenzivnog političkog djelovanja dvije zemlje pokazalo se kao da je realno i u interesu građana sve tri zemlje”, rekao je Ljajić.\nOcijenio je da je izgradnja auto-puta od ogromne važnosti za ukupne odnose Srbije i BiH, jer je riječ o zemljama koje imaju najveću trgovinsku razmjenu, a najgore puteve.\n“Izgradnjom auto-puta će se značajno smanjiti svi troškovi i vjerujem da će obim robne razmjene biti još veći između BiH i Srbije”, naglasio je Ljajić.\nOn je rekao i da je danas u Skupštini Srbije na ratifikaciji Sporazum o slobodnoj trgovini između Srbije i Turske, da ima obećanje da će taj sporauzm sljedeće nedjelje biti u Parlamentu Turske.\nPotpisivanju su prisustvovali i ambasador Turske u Srbiji Tanju Bilgic, ambasador Bosne i Hercegovine u Srbiji Lazar Mirkić, gradonačelnik Novog Pazara Nihat Biševac i zamjenik predsjednika opštine Tutin Adnan Šehović, kao i predstavnici kompanije “Tasyapi”.


Riječ je o gasovodu između Broda u Bosni i Hercegovini i Slavonskog Broda u Hrvatskoj kojim će se sa hrvatskog gasovoda napajati Rafinerija nafte u Brodu, u vlasništvu ruskog 'Zarubežnjefta'. (Foto: Rafinerija Brod)\nGranična policija Bosne i Hercegovine (BiH) sprovodi istragu na području Broda na sjeveru BiH, gdje su 26. marta postavljene gasovodne cijevi duge oko 450 metara ispod korita rijeke Save, na granici između BiH i Hrvatske, potvrdili su za Radio Slobodna Evropa (RSE) iz ove institucije.\nSvevlad Hoffman, glavni inspektor i savjetnik direktora Granične policije BiH za RSE kaže da su dobili zvaničan akt od Ministarstva bezbjednosti BiH, te da rade na ispitavanju informacija u ovom slučaju.\n˝Granična policija BiH postupa po dostavljenom aktu i provodi odgovarajuće izvide i kad oni budu okončani o njima će biti obavješteno Ministarstvo bezbjednosti BiH˝, rekao je Hoffman.\nRiječ je o gasovodu između Broda u Bosni i Hercegovini i Slavonskog Broda u Hrvatskoj kojim će se sa hrvatskog gasovoda napajati Rafinerija nafte u Brodu, u vlasništvu ruskog 'Zarubežnjefta'. Ovaj projekt dogovoren je sporazumom Vlade Hrvatske i Vlade bosanskohercegovačkog entiteta Republike Srpske 31. oktobra 2017. godine, bez saglasnosti tadašnje vlasti države BiH.\nZa RSE je potvrđeno da je Ministarstvo bezbjednosti BiH poslalo dopis Graničnoj policiji BiH da istraži postavljenje gasovodne cijevi ispod korita rijeke Save na području između Slavonskog Broda u Hrvatskoj i rafinerije nafte u Brodu u BiH, ali nisu odgovorili šta su konkretno tražili da se uradi po ovom pitanju.\nOptužbe Džaferovića i Komšića\nZbog postavljanja gasovoda na međudržavnoj granici BiH i Hrvatske, bez odobrenja vlasti BiH, reagovali su članovi Predsjedništva BiH Šefik Džaferović i Željko Komšić, koji tvrde da je riječ o povredi teritorijalnog integriteta BiH.\nDžaferović: Gasovod preko granice povreda teritorijalnog integriteta BiH\nDžaferović je rekao kako je memorandum koji je potpisan 2017. ništavan, jer ga nije odobrilo Vijeće ministara BiH, Parlamentarna skupština BiH ni Predsjedništvo BiH.\n“Ako su cijevi postavljene preko granice to predstavlja povredu teritorijalnog integriteta Bosne i Hercegovine i to je vrlo ozbiljno pitanje za Graničnu policiju, Agenciju za istrage i zaštitu (SIPA) i za Tužilaštvo BiH”, istakao je Džaferović.\nKomšić: Vlada Hrvatske mora zaustaviti radove na plinovodu preko Save\nŽeljko Komšić, član Predsjedništva BiH, smatra da se ovdje radi 'o agresiji na BiH' i da Vlada Hrvatske mora zaustaviti radove na gasovodu preko rijeke Save dok se o ovom projektu ne očituju nadležne institucije BiH.\n"Postavljanje instalacija u svojevrsnoj tajnosti, bez znanja državnih institucija BiH, očito je još jedan čin agresije na BiH, u okviru novog vida udruženog poduhvata, domaćih i inostranih aktera", navodi se u saopštenju dostavljenom medijima iz Komšićevog kabineta.\nKomšić ističe da Vlada Republike Hrvatske mora zaustaviti sve radove na plinovodu, jer se radi o udaru na suverenitet države Bosne i Hercegovine.\nPrivatni posao dvije vlade\nIz kabineta predsjedavajućeg bh Predsjedništva Milorada Dodika nije odgovoreno na upit RSE o cijelom slučaju.\nPrema Ustavu BiH, sve međunarodne ugovore moraju ratifikovati Parlament i Predsjedništvo BiH, dok je Savjet ministara BiH zadužen za njihovo sprovođenje. Ni jedna od ovih institucija nikada nije raspravljala niti dala saglasnost za ovaj projekt.\nPredsjednik Vlade Hrvatske Andrej Plenković u novembru 2017. godine tvrdio je u slučaju potpisivanja protokola o gasifikaciji Rafinerije nafte Brod ˝kako nije riječ o klasičnom međunarodnom ugovoru, nego o protokolu kojeg se može kvalifkovati kao međunarodni akt˝.\nPlenković: Sa RS nije potpisan klasični međunarodni ugovor\nŠta je cilj gasifikacije?\nDetalji projekta gasifikacije Rafinerije nafte u Brodu dogovoreni su 2018. godine na sastanku predstavnika hrvatskih vlasti sa predstavnicima kompanije 'Zarubežnjeft' koja je vlasnik Rafinerije u Brodu.\nKako je tada rečeno, cilj projekta je da se prirodni gas koristi za proizvodnju u rafineriji zbog zaštite životne sredine i smanjenja zagađenja sumporvodonikom.\nTokom 2019. godine potpisan je ugovor o snabdijevanju prirodnim gasom između hrvatske kompanije ‘Crodux’, kao nosioca projekta gasifikacije i ruskog ‘Zarubrežnjefta’.\nPostavljanjem gasovodnih instalacija ispod korita rijeke Save omogućava se priključenje Rafinerije u Brodu na hrvatsku gasnu mrežu kod čvora Slobodnica. Puštanje u rad direktnog gasovoda najavljeno je za drugi kvartal 2021. godine, a isporuka gasa bi rafineriji trebala početi 1. juna.\nPostignut dogovor oko plinifikacije rafinerije Brod\nRafinerija nafte Brod obustavila je proizvodnju 9. januara 2019. godine, zbog eksplozije na jednom postrojenju iz oktobra 2018. godine kada je poginuo jedan radnik.\nOdgovor hrvatskog ministarstva\nIz Ministarstva gospodarstva i održivog razvoja za Radio Slobodna Evropa kažu kako su godinama pokušavali sa svim nivoima vlasti u BIH riješiti problem zagađenja zraka u Slavonskom Brodu u Hrvatskoj. U odgovoru ističu da je uključenost Hrvatske vezana isključivo za smanjenje onečišćenje zraka.\n„Republika Hrvatska je bila uključena u interesu pronalaska najboljeg rješenja za stanovnike Slavonskog Broda, te je u tu svrhu potpisan sporazum s predstavnicima Republike Srpske, uz napomenu kako se radi o međunarodnom aktu koji nije pravno obvezujući i nema obilježja međunarodnog ugovora“, navodi se u odgovoru Ministarstva gospodarstva i održivog razvoja za RSE.\nDodaje se kako je projekt gasifikacije Rafinerije nafte Brod privatni projekt dva preduzeća, a ne međunarodni projekt.\n„Radi se o produktovodu koji će isključivo za potrebe pogona Rafinerije dopremati plin, na način kako se sličnim produktovodom doprema sirova nafta za potrebe prerade, sve s ciljem zaštite okoliša i, prije svega, zdravlja ljudi na tom pograničnom području“, ističu u nadležnom ministarstvu, dodajući da je BiH 'upoznata s ovim pitanjem kroz rad međudržavne Radne skupine za praćenje stanja zraka na području Slavonskog Broda i Broda, u kojoj sudjeluju predstavnici Ministarstva vanjske trgovine i ekonomskih odnosa Bosne i Hercegovine'.\nIstovremeno, iz Rafinerije nafte Brod nisu odgovorili na upit RSE o tome da li je tražena saglasnost nadležnih organa BiH za postavljanje cijevi preko granice sa Hrvatskom, te ko je izdao dozvole i saglasnosti za postavljanje cijevi između BiH i Hrvatske.\nIz kompanije Crodux u odgovoru na upit RSE ističu da je projekt gasifikacije Rafinerije nafte Brod projekt dvije privatne kompanije koji se temelji na njihovim međusobnim ugovorima i važećim Zakonskim propisima.\n„Projekt, „Plinofikacije Rafinerije nafte Brod“ je projekt dviju privatnih kompanija i temeljen je na njihovim bilateralnim ugovorima te pozitivnim zakonskim propisima koji se odnose na energetiku i građenje, a posebno Zakon o plinu RH i Zakon o gasu RS, te Zakon o građenju. Za cijeli Projekt postoje sve potrebne i valjane dozove koje uključuju i pravovaljane građevinske dozvole u RH i BiH te sve dokumente i prijave po tim dozvolama˝, navode iz Crodux-a.\nDodaje se da nije riječ o interkonekciji, odnosno spajanju transportnih gasnih sistema dviju država, već priključenje krajnjeg kupca na gasni sistem jedne zemlje, budući da kupac nema mogućnost priključenja u matičnoj državi.\nRegulatorna komisija za energetiku RS o pitanju državne saglasnosti\nRafinerija nafte Brod podnijela je, 26. oktobra 2020. godine Regulatornoj komisiji za energetiku Republike Srpske zahtjev za izdavanje dozvole za obavljanje djelatnosti ˝trgovine i snabdijevanja prirodnim gasom˝. Regulatorna komisija za energetiku zvanično je dala dozvolu Rafineriji nafte Brod 25. marta ove godine.\nIz Regulatorne komisije za energetiku u odgovoru na upit RSE navode da, osim izdavanja dozvola za obavljanje djelatnosti, nemaju nadležnosti u pogledu izdavanja odobrenja za građenje ili građevinske dozvole.\n˝Kada je u pitanju izgradnja nove infrastrukture, Regulatorna komisija je nadležna za pitanja izdavanja prethodnog odobrenja za izgradnju direktnog gasovoda, te za pitanja izuzeća za nove interkonektore˝, navodi se u odgovoru Regulatorne komisije, u kojem se dodaje da su 26. oktobra 2020. godine zaprimili zahtjev za izdavanje prethodnog odobrenja za izgradnju direktnog gasovoda od Akcionarskog društva „Rafinerija nafte Brod'' i da je postupak po navedenom zahtjevu u toku.\nIz Regulatorne komisije ističu i da ˝prema odredbama Zakona o gasu i Zakona o energetici, isključivu nadležnost za izdavanje dozvole za obavljanje djelatnosti trgovine i snabdijevanja prirodnim gasom ima Regulatorna komisija za energetiku Republike Srpske, te da u ovom postupku nije predviđeno davanje bilo kakve saglasnosti od drugih institicija iz Republike Srpske ili sa nivoa Bosne i Hercegovine˝.\nBiH bez Zakona o gasu\nBiH nema zakon o gasu i električnoj energiji na državnom nivou kojim bi se ova oblast uredila. Donošenje zakona ne dozvoljava Republika Srpska, ocjenjujući kako se njime nadležnosti entiteta prenose na državu.\nNa ovo su upozorili i iz Energetske zajednice koja je 17. januara uvela sankcije BiH zbog nepoštovanja Drugog energetskog paketa u sektoru gasa, Direktive o sumporu i gorivima, kao i Trećeg energetskog paketa za električnu energiju i gas.\nZakon o gasu entitet RS je usvojio 2018. godine, a 10. februara ove godine usvojene su i izmjene Zakona, kojima se omogućava distributerima prirodnog gasa da godinu dana rade bez dozvole i da pet godina mogu vršiti distribuciju gasa u ovom bosanskohercegovačkom entitetu.\nU Federaciji BiH ne postoji zakon o gasu, već se ovo pitanje reguliše uredbom Federalne Vlade.\nEntiteti samostalno rade na gasifikaciji\nOsim priključenja Rafinerije u Brodu na Hrvatski gas, u Republici Srpskoj planiraju i gasifikaciju ovog entiteta ruskim gasom iz Srbije.\nSporazum o izgradnji gasovoda "Nova istočna interkonekcija Republike Srpske/BiH i Republike Srbije" potpisali su 16. marta u Banjaluci predstavnici Srbijagasa i javnog preduzeća "Gas-Res" iz Republike Srpske.\nKako je tada navedene ˝ovim gasovodom bi Republika Srpska i BiH trebale biti priključeni na gasovodni transportni sistem u Srbiji i na gasovod Balkanski tok˝.\nNi ovaj projekt za sada nema odobrenja vlasti BiH.\nUporedo, u Republici Srpskoj je u toku realizacija projekta ruskog Gasproma i preduzeće GAS RES koji su u decembru 2017. godine potpisali Sporazum za izgradnju novog gasnog postrojenja u Zvorniku u istočnom dijelu BiH, u kojem bi se vršilo utečnjavanje komprimovanog gasa.\nSa druge strane, u bh entitetu Federaciji BiH radi se na projektu „Južna interkonekcija“ u saradnji USAID-ovog projekta Asistencije energetskom sektoru u Bosni i Hercegovini i kompanije BH-Gas.\nPredstavljen novi bh. gasovod 'Južna interkonekcija'\nUkupna vrijednost projekta je 196 miliona KM (oko 100 miliona eura). Projekt predviđa izgradnju gasovoda u dužini od 180 kilometara, od čega 160 kilometara prolazi kroz BiH.\nProjekat bi trebao povezati trenutni transportni gasovod BiH sa hrvatskim sistemom gasovoda na potezu Zagvozd–Imotski-Posušje–Novi Travnik, sa odvojkom za Mostar.\nBosna i Hercegovina nema vlastitih nalazišta prirodnog gasa, pa se sve količine uvoze iz Rusije, preko transportnih sistema Ukrajine, Mađarske i Srbije. Trenutno postoji samo jedan ulaz gasa u BiH i to u mjestu Šepak kod Zvornika, na istoku BiH.\nVećina potrošača gasa se nalazi na dijelu teritorije BiH na kojem je entitet Federacija BiH, a tranzit je pod kontrolom preduzeća u RS-u.


U prvih 8 meseci robna razmena Srbije veća za 28,5 posto › Made-in-Germany.rs\nSpoljnotrgovinska robna razmena Srbije je od početka godine do kraja avgusta porasla za 28,5 posto u odnosu na isti period prošle godine, dostigavši nivo od 31,57 milijardi eura, pri čemu je izvoz porastao takođe za 28,5 posto, a uvoz za 23,7 posto.\nPrema podacima Republičkog zavoda za statistiku, iz Srbije je izvezeno robe u vrednost 13,66 milijardi eura, a uvezeno za 17,91 milijardu, dok spoljnotrgovinski deficit iznosi 4,24 milijarde eura, što predstavlja povećanje za 10,5 posto u odnosu na isti period prethodne godine. Pokrivenost uvoza izvozom je iznosila je 76,3 posto i veća je u poređenju sa istim prošlogodišnjim periodom, kada je bila 73,5 procenata.\nIzraženo u dolarima, ukupna robna razmena Srbije sa svetom je za osam meseci ove godine dostigla 37,84 milijarde, uz rast od 35 posto međugodišnje. Vrednost izvoza bila je 16,37 milijardi dolara, uz rast od 37,9 posto međugodišnje, dok je uvoz povećan za 32,9 prpcenata, na 21,46 milijardi dolara. Deficit je iznosio 5,08 milijardi dolara, što je u poređenju sa prošlom godinom više za 18,8 posto. Najveće učešće u ukupnom izvozu Srbije ostvario je Region Vojvodine (35,5%), a u uvozu Beogradski region (45,5%).\nSpoljnotrgovinska robna razmena naše zemlje bila je najveća sa zemljama sa kojima imamo potpisane sporazume o slobodnoj trgovini. U ukupnoj razmeni zemlje članice Evropske unije su imale udeo od 61,2 posto, dok je najveći pojedinačni spoljnotrgovinski partner Srbije ponovo bila Nemačka, u koju je izvezeno robe za 1,71 milijardu eura, a uvezeno za 2,38 milijardi.\nDrugi po važnosti partner Srbije tradicionalno su zemlje CEFTA sporazuma, sa kojima smo zabeležili suficit od 1,39 milijardi eura, na osnovu izvoza robe za 2,12 milijardi i uvoza za 730,8 miliona eura, pa je pokrivenost uvoza izvozom iznosila 290,9 posto.\nSamo u avgustu izvoz robe iz Srbije je povećan za 31,9 posto međugodišnje, na 1,72 milijarde eura, dok je uvoz bio veći za 33,1 posto, na nivou od 2,34 milijarde. Prema desezoniranim podacima, avgustovski izvoz je u odnosu na julski zabeležio rast od 6,1 posto, dok je uvoz bio veći za 4,3 posto.\nOd MiG na 02/10/2021 / AKTUELNO / Ostavite komentar\nUključivanje dijaspore u društveni razvoj Srbije!


Da li mogu da putujem van Amerike? - Work and Travel agencija Ideas\nPosted on August 7, 2017 September 4, 2018 by admin\nPoslednjih dana dobijamo dosta pitanja od naših kandidata, da li mogu da putuju van teritorije SAD-a, a nakon toga se vrate u Ameriku da bi nastavili da rade, putuju ili prosto da bi uhvatili avion nazad.. Odgovor je DA, ali treba imati na umu neka ograničenja.\nPrvo, možete napustiti Ameriku i vratiti se samo U RADNOM DELU vašeg programa, tj. do datuma koji vam stoji na vizi. Dakle, poslednji mesec, koji nije upisan u pasoš, možete iskoristiti samo za putovanja u okviru granica Amerike, nikako van.\nDrugo, iako putujete i vraćate se u radnom delu programa, treba da imate na umu da službenicima na granici može delovati dosta sumnjivo ako se, recimo, vraćate u Ameriku dan ili dva pre isticanja vaše vize. Iako je dozvoljeno nešto takvo, zapamtite da službenici na granici imaju pravo da vam odbiju ulazak, bez obzira što je viza još uvek validna. Ono što mi preporučujemo je da se povratak u Ameriku obavi, minimum nekih desetak dana pre isteka vize, jer su manje šanse da ćete imati probleme prilikom ponovnog ulaska u zemlju.\nOsim toga, neophodno je obavestiti vašeg sponzora o namerama da napustute Ameriku i vratite se ( pod uslovom da ste sve dogovorili sa poslodavcem prethodno, jer ste još uvek u radnom delu programa ) a oni bi trebalo da na osnovu toga, update-uju vaš SEVIS profil. Šta tačno oni urade, to nismo sigurni, jer nemamo uvid u to, ali ih svakako treba obavestiti.\nMi preporučujemo, posebno u svetlu poslednjih političkih dešavanja u Americi, da uopšte ne napuštate terotoriju Amerike, i da, ako već koristite turistički deo programa, proputujete Amerikom, jer je to ogromna zemlja sa dovoljno fascinantnih stvari za videti i posetiti, a biće prilike i za ostale lokacije van Amerike, samo je možda zgodnije ostaviti ih za neki drugi put.


KOALICIJA IZNENAĐENJA U novosadskoj vlasti SNS, SPS i - LSV\n21.06.2016. 10:59 > 13:59\nLiga socijaldemokrata Vojvodine (LSV) napravila je načelan dogovor da uđe u gradsku vlast u Novom Sadu i to sa Srpskom naprednom strankom, ali i Socijalističkom partijom Srbije, saznaje "Blic".\nTo je danas za "Blic" potvrdio i potpredsednik Srpske napredne stranke i aktuelni gradonačelnik Novog Sada Miloš Vučević.\n- Sutra će biti finalizovani razgovori sa LSV i Socijalističkom partijom Srbije sa kojima ćemo napraviti novu gradsku vladu. Time SNS pokazuje da se ne otima za fotelje i da je spremna za široke koalicije bez obzira na to što smo sami mogli da oformimo skoro celu izvršnu vlast u Novom Sadu – istakao je Vučević u izjavi za "Blic".\nOn je izrazio nadu da će i SPS i LSV biti racionalni i da će uvažiti predloge njegove stranke vezane za komunalnu politiku.\n- LSV i SPS će morati da podele sa nama odgovornost i da učestvuje u reorganizaciji javnih preduzeća i u pravljenju investicionog plana i programa zarad bržeg i boljeg ekonomskog razvoja grada i dobrobiti svih Novosađana – naglasio je Vučević uz napomenu da će njegova odluka sigurno izazvati revolt kod pojedinih članova i simpatizera SNS.\n- Mislim da će se ubrzo videti da je taj potez potpuno opravdan jer će doprineti razvoju i boljem funkcionisanju grada – zaključio je Vučević.\nKako je došlo do ove koalicije\nKako smo objavili ranije tokom dana, naši izvori navode da je ovu do skoro nezamislivu koaliciju, LSV prihvatila zato što joj je ponuđeno da preuzme JKP "Vodovod i kanalizaciju", kao i JP "Urbanizam".\nTvrdnje naših izvora potvrdio jedan od članova LSV, koji dodaje da još nije dogovoreno da li će ligaši imati člana gradskog veća ili će dobiti samo preduzeća.\nSocijalisti će ponovo dati direktora JP "Parking servis" kao i Doma zdravlja, a njihov kandidat, dosadašnji direktor "Sajma" Slobodan Cvetković trebao bi da bude i zamenik gradonačelnika Novog Sada Miloša Vučevića i da posle godinu dana, preuzme od njega tu funkciju, zato što je Vučević postao potpredsednik SNS.\nSrpski pokret obnove (SPO), koji je koalicioni partner SNS bio i pre izbora zadržaće upravu za obrazovanje i gradskog većnika na tom mestu. Kadar te stranke vodiće i JP "Tržnicu".\nSva ostala preduzeća i gradske funkcije trebalo bi da pripadnu SNS.\nLSV je odbio da uđe u pokrajinsku koaliciju, a naš izvor navodi da im gradska više odgovora, te da je dogovor o koaliciji napravljen u Beogradu.\nKako saznajemo, odluka vrha LSV da uđe u vlast sa socijalistima, razočarala je članstvo.\nOni teško mogu da prihvate činjenicu da će Čanak zaista napraviti koaliciju sa strankom Slobodana Miloševića.\nNi naprednjaci nisu presrećni dogovorenim, ali kako navode izvori, direktivu iz Beograda ne mogu da odbiju.\nVučić posle sastanka stranke u Novom Sadu: Izaći ćemo pred građane sa konkretnim rezultatima svog rada


kina - Stranica 4 od 26 - Dnevni list Danas\nPočetna » kina » Page 4\nNa poziv kineskog predsednika Si Đinpinga pokretača Inicijative o Pojasu i putu (BRI) u Pekingu se danas okuplja 37 državnika sveta i 5.000 drugih zvaničnika vlada i poslovnih krugova, da razmotre buduće planove za jedan od najambicioznijih projekata globalnog privrednog razvoja u 21. veku – Novi put svile.\nPiše: B. Korkodelović 25. 4. 2019.\nPredsednik Srbije Aleksandar Vučić je danas u Pekingu izjavio da će u narednih mesec dana biti potpisan ugovor o kreditu za prugu Subotica – Novi Sad, prenosi Radio-televizija Srbije.\nMinistarka građevinarstva, saobraćaja i infrastrukture, Zorana Mihajlović, potpisala je danas u Pekingu više sporazuma o saradnji između Srbije i NR Kine za realizaciju projekata u drumskom i železničkom saobraćaju, saopšteno je iz tog ministarstva.\nKina upozorila SAD na pogrešne korake oko iranske nafte\nKina je danas pozvala Vašington da izbegne „pogrešne poteze“ koji bi štetili kineskim interesima posle pretnje SAD da će uvesti sankcije kupcima iranske nafte.\nPiše: Beta-AP 24. 4. 2019.\nVučić u Kini na Forumu za međunarodnu saradnju\nPredsednik Republike Srbije Aleksandar Vučić boraviće u Narodnoj Republici Kini od 24. do 27. aprila 2019. godine, gde će učestvovati na Drugom forumu za međunarodnu saradnju Pojas i put, koji će biti održan u Pekingu.\nVlada Srbije usvojila je danas Zaključak o usvajanju teksta Memoranduma o razumevanju izmedju Srbije, Grada Beograda i kompanije Power Construction Corporation of China o saradnji u vezi sa realizacijom projekta „Beogradski metro“.\nMinistar finansija Siniša Mali izjavio je danas uoči Drugog ekonomskog formu „Pojas i put“ u Pekingu, da odnosi Srbije i Kine nikada nisu bili bolji i da ih odlikuje čelično prijateljstvo i strateško partnerstvo.\nPredsednik Srbije Aleksandar Vučić se uoči posete Kini sastao sa kineskom ambasadorkom Čen Bo i izrazio veliko zadovoljstvo zbog predstojećeg učešća na forumu Pojas i put u Pekingu i susreta sa predsednikom Si Đinpingom, saopšeno je danas iz predsedništva.\nJeremić i bivši premijer Pakistana o odnosima Kine i Amerike\nCentar za međunarodnu saradnju i održivi razvoj (CIRSD) organizovaće danas panel pod nazivom „Nova velika igra: Susret orla i zmaja“ o odnosima Kine i SAD u 18 časova u Aeroklubu.\nInfrastrukturni projekti Srbije i Kine vredni blizu 10 milijardi\nMinistarka građevinarstva, saobraćaja i infrastrukture Zorana Mihajlović razgovarala je danas sa predsednikom kineske osiguravajuće kompanije „Sinosure“ Vang Tingkeom o mogućnostima saradnje, s obzirom na velike infrastrukturne projekte koje Srbija realizuje ili planira sa Кinom, a koji su vredni blizu 10 milijardi dolara.


Radno vreme Delta Cityja tokom praznika - Dan u Beogradu\nNaslovna » BG svaštara » Nova godina 2012 » Radno vreme Delta Cityja tokom praznika\nAh Neša 29. decembar 2011. Nova godina 2012 1 komentar\nU nedelju 1. januara, Delta City neće raditi, osim Cineplexxa, čije će radno vreme biti od 11.00 do 2.00.\nRadno vreme Delta Cityja 6. januara biće takođe skraćeno i radiće od 10.00 do 18.00, dok će Cineplexx raditi od 15.00 do 18.00. U nedelju 7. januara, na Božić, šoping mol neće raditi, osim Cineplexxa, čije će radno vreme biti od 15.00 do 2.00.\nSvim ostalim danima, Delta City će raditi puno radno vreme, od 10.00 do 22.00. (danubeogradu.rs)\nTagovibg svaštara delta city nova godina 2012 radno vreme\nPrethodni Invisible Gipsy u BDP-u\nSledeći Dvorana Doma sindikata – repertoar od 29. decembra do 4. januara\n12. јануара 2012. at 22:08


Veliki broj nevažećih listića zahtijeva istragu - Klix.ba\n4.10.2010. u 19:45\nMeđunarodni posmatrači izarazili su zabrinutost zbog velikog procenta nevažećih glasačkih lisitića na opštim izborima u BiH, te naglasili da ovo zahtijeva istragu.\nPosmatrači parlamentarnih skupština Savjeta Evrope, OEBS-a, i NATO-a istakli su da "nešto nije u redu" kada procenat nevažećih glasačkih listića iznosi tri ili četiri odsto, te da nije neophodno da oni insistiraju na provođenju istrage, jer je "Centralna izborna komisija BiH sama odlučila da je provede".\nOni su na konferenciji za novinare u Sarajevu naveli da će pratiti provođenje aktivnosti CIK-a vezane za sve žalbe, te do kraja ispratiti izborni proces u BiH.\nTini Koks, koji predvodi delegaciju Parlamentarne skupštine Vijeća Evrope, rekao je da su izbori ponovo sprovedeni uz "Dejtonskim sporazumom nametnuta ograničenja aktivnog i pasivnog biračkog prava zasnovana na etničkoj pripadnosti i mjestu prebivališta".\nPrema njegovim riječima, u svom sadašnjem obliku postojeći pravni okviru BiH i dalje je u suprotnosti sa Protokolom 12 Evropske povelje o ljudskim pravima, a BiH mora provesti odluku Evropskog suda za ljudska prava u slučaju "Sejdić i Finci".\n"Uklanjanje postojećih ograničenja biračkog prava ne samo da bi u potpunosti uskladilo pravni okvir sa međunarodnim standardima, već bi i olakšalo vođenje izbornog procesa službenicima, i učinilo ga razmljivijim za birače", rekao je Din Everts, šef posmatračke misije OEBS-ove Kancelarije za demokratske institucije i ljudska prava.\nVladislav Sidorovič, koji predvodi delegaciju Parlamentarne skupštine NATO-a, rekao je da je ovim izborima konsolidovan napredak koji je BiH ostvarila od 2006. godine, te da se manjkavosti i dalje primjećuju, naročito u vezi s proceduralnim problemima.\n"Još jednom nam je pokazano da se izborni proces u BiH stabilizovao, što je dodatni obećavajući korak ka punoj integraciji u evropske strukture. Čestitam narodu ove zemlje, a takođe i izbornoj administraciji na sprovođenju izbora. Nadam se da ćemo uskoro vidjeti novi parlament kako radi na preostalim problemima", istakao je predsjedavajući delegacije Parlamentarne skupštine OEBS-a Roberto Bateli.\nOni su ocijenili da jučerašnji opšti izbori u BiH predstavljaju dodatni napredak i, uz izuzetak pravnih ograničenja biračkih prava, uglavnom su sprovedeni u skladu sa obavezama koje nameću OEBS i Vijeće Evrope.\nSNSD-u najviše glasova za Narodnu skupštinu RS\n04.10.2010. u 20:09


Komovi posle Lovćena pobedili i Partizan u derbiju - Sportklub\nKomovi posle Lovćena pobedili i Partizan u derbiju\nVesti rukomet Autor:Branimir Smilić24. nov. 201922:03 > 22:05\nRukometaši Komova iz Andrijevice uspeli su posle Lovćena u prošlom, da pobede i Partizan iz Tivta u derbiju osmog kola šampionata Crne Gore sa 28:22 (14:12).\nPrvo poluvreme velikog derbija šampionata Crne Gore u rukometu donelo je veliku borbu na terenu, ali i veliku nervozu. Atmosfera na tribinama je bila paklena, a uticala je na igrače na parketu. Komovi su dobili prvo poluvreme sa 14:12, iako je Partizan posle osam sjajnih intervencija Jakova Sinđića i golova u režiji Đorđa Peruničića, Nemanje i Veselina Drakulovića, Nemanje Barca i Dražen Mandić, tri puta ima tri gola više.\nZatim su usledili problemi. Prvo po Partizan jer je isključen Vuk Kaluđerović, a zatim i za Komove jer je isključen reprezentativac Aleksandar Bakić koji je do tog trenutka postigao pet golova.\nKomovi su u trenutku kada je isključen Aleksandar Bakić stigli do 11:11 posle grešaka igrača Partizana i odličnih odbrana Aleksandra Kastratovića, a prednost od dva gola na kraju prvog poluvremena doneli su Milija Kastratović i Balša Račić.\nNemanja Marsenić je pogodio na početku drugog poluvremena za 15:12, a nedugo zatim posle gola Balše Račića Komovi su vodili sa 19:14. Delovalo je u tom trenutku da Komovi sigurnim koracima idu ka pobedi. Trener Partizana, Bana Popović, je zatražio tajm – aut, tražio je da se smiri igra, da se odigra agresivno u odbrani i strpljivo u napadu.\nPartizan je uspeo da se vrati u meč, uspeo je da svede deficit na samo jedan gol, ali je ponovo usledila serija grešaka koju su Komovi umeli da kazne i stignu do pobede.\nNajefikasniji u sastavu Komova bili su Nemanja Marsenić sa šest, Balša Račić i Aleksandar Bakić sa po pet, odnosno Milija Kastratović sa četiri gola. Kod Partizana, raspoloženi za igru u napadu, bili su Đorđo Peruničič sa sedam, Veselin Drakulović sa pet, Nemanja Drakulović i Dražen Mandić sa po četiri gola. Odlični su bili i golmani Aleksandar Kastratović koji se radovao pobedi i Jakov Sinđić koji nije uspeo da spasi svoj tim poraza.\nAktuelni šampion, Lovćen sa Cetinja, brzo se oporavio od poraza kojeg je doživeo u prošlom kolu od Komova u gostima, pa je u Danilovgradu lako i ubedljivo slavio sa 35:24. Raspoloženi za igru u napadu u sastavu Lovćena bili su Vuk Latković sa osam, Danilo Pajović sa šest, Aleksa Perišić i Radovan Stanojević sa po četiri gola. Kod Danilovgrada, bolji od ostalih bili su Draško Kaluđerović i Filip Racković sap o četiri gola.\nJedinstvo je pobedilo Rudar sa 28:20, dok je Mornar iz Bara na svom terenu poražen od Budvanske rivijere sa 40:34.ž\nLovćen 7-1, Komovi 6-2, Partizan 6-2, Jedinstvo 3-5, Budvanska rivijera 3-5, Rudar 3-5, Mornar 2-6, Danilovgrad 2-6.\nRK DanilovgradRK Jedinstvo Bijelo PoljeRK KomoviRK LovćenRK Partizan TivatRK Rudar Pljevlja


Srbija i Hrvatska se ubrzano naoružavaju pod izgovorom pretnji iz regiona\nBeta 14. marta 2022. 22:10\nSrbija i Hrvatska troše najviše novca za odbranu na Zapadnom Balkanu, a kako je istaknuto na predstavljanju izveštaja Beogradskog centra za bezbednosnu politiku (BCBP) naoružavanje se u ovom regionu shvata kao pretnja susedima, ali i kao opravdanje za sopstveno naoružavanje.\nKako je na skupu održanom danas istakla istraživačica BCBP Marija Ignjatijević u čitavom regionu, a posebno u Srbiji, nabavka naoružanja se obavlja ad hok, u skladu sa spoljnopolitičkim interesima, a ne prema planovima i potrebama vojske.\nTakodje, istraživanje „Transparentni sistemi odbrane za bezbedniji regon“ pokazuju da postoje velike razlike izmedju planiranih troškova za odbranu na početku godine u budžetu i stvarnih troškova koji se utvrdjuju na kraju godine, prenosi Glas Amerike.\nTu prednjači Srbija, koja je, kako kaže Ignjatijević, 2020. godine dostigla nivo izdvajanja za odbranu od dva odsto ukupnog budžeta.\n„Recimo, u 2021. godini, to jest prošle godine je budžet za odbranu tokom godine uvećan za skoro 50 odsto. I to se dešavalo i ranijih godina – u 2018. i 2020. godini je tokom godine prebacivanjem sredstava iz budžetskih rezervi na naoružanje budžet za odbranu uvećan 20 do 30 procenata“, istakla je Ignjatijević i napomenula da se ulaganja u odbranu ne moraju nužno posmatrati kao naoružavanje, već i kao obnova i modernizacija zastarelih sistema odbrane nasledjenih iz bivše Jugoslavije.\nPrema njenim rečima, Srbija ne objavljuje ni podatke o donacijama iz Rusije i Belorusije, iako je reč o tenkovima, borbenim vozilima ili avionima, a to se, kako kaže, pravda objašnjanjem da je reč o poverljivim stranim podacima koji nisu za javnost.\nU Albaniji su troškovi odbrane najmanje transparentni, a zanimljivo je i da Bosna i Hercegovina troši najmanje novca za odbranu, pre svega zbog blokade centralne vlasti.\nU istraživanju su analizirani i militaristički narativi u regionu, pre svega u Srbiji, Hrvatskoj i Bosni i Hercegovini, i – kako je istakao istraživač BCBP Luka Šterić uočena je takozvana „bezbednosna dilema“ u kojoj se naoružavanje jedne od strana, odnosno suseda predstavlja kao bezbednosna pretnja.\nKako je rečeno na skupu, sve se to najčešće koristi za unutrašnju upotrebu gde je lideri država predstavljaju kao zaštitnici nacionalnih interesa i prepreke da se ponove momenti iz bliže ili dalje istorije.


Razgovor s povodom: Gost Bratislav Gašić (kompletna emisija) | RTK\nRazgovor s povodom: Gost Bratislav Gašić (kompletna emisija)\nUbedljiva pobeda kandidata Srpske napredne stranke Aleksandra Vučića na predsedničkim izborima sa preko 55 posto na nivou Republike i u Kruševcu sa više od 63 posto rezulat je marljivosti i rada u prethodne 4 godine. Kruševac postaje grad o kome sve više priča, rekao je gostujući na Televiziji Kruševac član predsedništva SNS Bratislav Gašić komentarišući i izborne rezultate u okolnim opštinama, gde je takođe ubedljivu pobedu odneo kandidat Srspske napredne stranke.\n– Imali smo informacije šta se priprema u Srbiji i tačno znamo kada i kome su sredstva doneta da bi se napravili razni scenariji, rekao je Gašić govoreći o demonstracijama. One koji neuspeh na izborima pokrivaju organizovanjem skupova Gašić je podsetio na ogromnu razliku u izbornim rezultatima.\nPo tridesetak demonstranata okuplja se i u Kruševcu, a član predsedništva Srpske napredne stranke Bratislav Gašić izvinio se građanima koji doživljavaju neprijatnosti zbog demonstranata i najavio mnogo posla koji je pred predstavnicima vlasti u narednom peridu.\nInače, sugrađani koji su dali poverenje Aleksandru Vučiću, imali su ovih dana pozive iz kol centra gde je osim zahvalnosti ponuđena pomoć u rešavnju bilo kog problema, što je nov politički pravac koji gradi Srpska napredna stranka.\nPrethodno : Trijumf Vučića i na ponovljenim izborima\nSledeće : Lazarica: Podeljeni paketi građanima slabijeg materijalnog stanja


Srbija je nedavno u zemlju vratila sve rezerve zlata koje su čuvane u inostranstvu i trenutno raspolaže sa 37,2 tone ovog plemenitog metala u vrednosti od 1,9 milijardi evra. Tako je rečeno za Radio slobodna Evropa (RSE) iz Narodne banke Srbije (NBS)… »\nSrbija je nedavno u zemlju vratila sve rezerve zlata koje su čuvane u inostranstvu i trenutno raspolaže sa 37,2 tone ovog plemenitog metala u vrednosti od 1,9 milijardi evra, saopšteno je za Radio Slobodna Evropa (RSE) iz Narodne banke Srbije (NBS)… »\nNBS objavila: Evo kolika će biti vrednost dinara u sredu\nAlo pre 12 sati\nKurs u sredu 117,5759 za evro. Zvanični srednji kurs dinara prema evru iznosiće sutra 117,5759 dinara za evro, što je neznatna promena u odnosu na danas, objavila je Narodna banka Srbije. Vrednost dinara prema evru biće ista kao pre mesec i pre godinu… »\nKamatica pre 20 sati\nKompanija: Erste bank a.d. Pozicija: Relationship manager Uslovi: Završen fakultet, iskustvo od najmanje 2 godine na sličnom poslu, odlično znanje govornog i pisanog engleskog jezika Lokacija: Novi Sad Kompanija: Eldorado exchange d.o.o. Pozicija… »\nFoto Arhiva Učestvuju: prof. dr Zoran Živković, Milena Đorđijević i Zoran Stefanović. Osim karijere svetski zapaženog pisca, Zoran Živković je ostvario i međunarodno značajno delo kao urednik, naučnik, izdavač i tumač duha vremena… »\nNBS objavila listu za sutra Menja se kurs dinara\nKurs dinara sutra 117,5738 za evro. Zvanični srednji kurs dinara prema evru iznosiće sutra 117,5738 dinara za evro, što je neznatna promena u odnosu na danas, objavila je Narodna banka Srbije. Vrednost dinara prema evru biće ista kao pre mesec i pre… »\nKompanija: Nippon investment d.o.o. Pozicija: Menjač - blagajnik u menjačnici Uslovi: Sertifikat NBS-a, dokaz da kandidat nije kažnjavan Lokacija: Beograd Kompanija: Wiener Stadtische osiguranje a.d.o. Pozicija: Menadžer za prodaju životnih… »\nZašto je Srbija povukla svo zlato iz inostranstva – stigle poslednje tone iz Berna i Londona\nZlato je strateška rezerva u kriznim vremenima -poslednje utočište za investitore, jer poslednje gubi vrednost. Zato ne čudi što je tokom pandemije kovida dostiglo najveću cenu, ali i što je Srbija svoje zlatne rezerve vratila u nacionalni trezor… »\nZlato je strateška rezerva u kriznim vremenima -poslednje utočište za investitore, jer poslednje gubi vrednost. Zato ne čudi što je tokom pandemije kovida dostiglo najveću cenu, ali i što je Srbija svoje zlatne rezerve vratila u nacionalni trezor… »


Bez novih stimulativnih mera\nBernanki: Tenzije oko podizanja granice zaduženosti nanele štetu ekonomiji\nPredsednik Federalnih rezervi Ben Bernanki izjavio je da ta institucija i dalje ima na raspolaganju širok izbor instrumenata koje može da upotrebi u cilju stimulisanja ekonomije, ali nije naveo kada i kako bi oni mogli da budu upotrebljeni.\nBernanki je to rekao danas na sastanku vodećih ekonomskih stručnjaka u državi Vajoming. Investitori i ekonomisti su danima spekulsiali da li će Bernanki u svom govoru nagovestiti nove stimulativne mere za oporavak američke privrede.\nŠef federalnih rezervi je, medjutim, rekao da je većina mera koje bi podstakle dinamičan ekonomski rast van nadležnosti te institucije. On je takodje naveo da su nedavne političke tenzije oko podizanja granice zaduženosti zemlje nanele štetu ekonomiji time što su umanjile poverenje poslovnih kompanija i potrošača.\nBernanki je govorio neposredno nakon što je u vladinom izveštaju objavljeno da je američka ekonomija u drugom kvartalu rasla po godišnjoj stopi od 1 odsto – još manje od skromnih 1,3 odsto, koliko su eksperti očekivali.


UDARA I NA NAŠ USTAV: Kandidat za premijera u Prištini Aljbin Kurti ne krije plan koji namerava da isporuči Briselu | Novosti.RS\nFLOSKULU evropskih zvaničnika da je "na stranama u dijalogu da odluče šta normalizacija odnosa znači", ovih dana lider pokreta Samoopredeljenje i kandidat za premijera u Prištini Aljbin Kurti iskoristio je da iznese svoje viđenje: to je promena zastarelog Ustava Srbije i razgovori o statusu Srbije?!\nIako bi ova njegova izjava mogla da se smesti u korpus predizbornih poruka, nema sumnje da bi Kurti, ukoliko ponovo zauzme mesto premijera i nađe se u ulozi zastupnika albanske strane, ovo pitanje potegao i za pregovaračim stolom u Briselu. Tako bi se od početne tačke: nestatusnog dijaloga Beograda i Prištine čiji je posrednik EU, preko iskakanja na teren regulisanja statusa KiM, paradoksalno, došlo do diskusije o statusu države, članice Ujedinjenih nacija.\nDa Kurtijevu zamisao ne treba tretirati kao praznu priču, upozorava i izjava specijalnog izaslanika EU za dijalog Beograda i Prištine Miroslava Lajčaka s kraja prošle godine u kojoj je i on pominjao promenu Ustava Srbije, "kako bi se integrisalo sve što bude dogovoreno".\nReagujući na izjavu lidera Samoopredeljenja o zastarelom Ustavu Srbije, direktor Kancelarije za KiM Petar Petković, naveo je da sadržaj našeg Ustava svakako neće biti predmet bilo kakvih razgovora pod inostranim okriljem.\nKURTIJU OPADA PODRŠKA: Rezultati istraživanja pred predstojeće izbore na KiM\n09. 02. 2021. u 17:01\nTRIKOVIMA REŽU SRPSKE GLASOVE: Uoči izbora 14. februara, CIK smanjio broj birača i biračkih mesta na Kosmetu, a problem i dokumenta\n09. 02. 2021. u 09:46\nNajnoviji istupi Aljbina Kurtija, prema oceni Nemanje Starovića, iz Centra za društvenu stabilnost, nesumnjivo oslikavaju povišenu retoriku karakterističnu za finiš izborne kampanje, ali predstavljaju i jasnu naznaku politike koju će sprovoditi ako se nađe na čelu prištinske vlade.\n- Kao što je i konstatovano u nedavnom izveštaju Međunarodne krizne grupe, glavnu prepreku uspešnom nastavku dijaloga Beograda i Prištine predstavlja nespremnost albanske strane da učini bilo kakav ustupak prema Srbima, odnosno prema zvaničnom Beogradu. S tim u vidu, isticanje novih zahteva kao što su promena Ustava i utvrđivanje statusa Srbije, ma koliko bili lišeni smisla, imaju jasnu funkciju da, u kombinaciji sa nesprovođenjem prethodno postignutih sporazuma, praktično blokiraju nastavak dijaloga, budući da Albanci svoju šansu za realizaciju maksimalistički postavljenih ciljeva očigledno vide van pregovaračkog stola - ukazuje Starović.\nA da bi osnovala ZSO, Priština je odavno trebalo da prilagodi svoje pravne okvire, uključujući i ustav. Međutim, na ovom polju se ništa ne menja.\nPETKOVIĆ: FAVORITI TRAJKOVIĆEVE\nSRPSKA lista je jedina brana velikoalbanskom projektu i pogromu Srba na KiM, dok su kandidat Građanske inicijative "Za slobodu pravdu i opstanak" Rada Trajković, i slični njoj spremni na saradnju sa zagovornicima "velike Albanije" - kaže direktor Kancelarije za KiM, Petar Petković. Prema njegovim rečima, dok se Srbi na KiM pod snažnim pritiscima bore za svoj opstanak i ostanak u južnoj srpskoj pokrajini, Trajkovićeva više i ne krije da svoje favorite ima isključivo među albanskim partijama i da za njih otvoreno radi.\nTrajkovićeva je najavila da će stranka na čijoj je listi sarađivati sa svim opcijama koje budu odabrali kosovski Albanci i najavila mogućnost stvaranja saveza sa Aljbinom Kurtijem.\ndijalog Beograda i Prištine Aljbin Kurti samoopredeljenje Beograd i Priština izbori na KiM izbori na Kosmetu Izbori na Kosovu vanredni izbori na KiM Parlamentarni izbori na Kosovu\nNAJNOVIJI rezultati istraživanja prištinskog Instituta "PIPOS" navode da pokret Samoopredeljenje ima podršku 40,95 procenata ispitanih.\nKANCELARIJA za Kosovo i Metohiju najoštrije je osudila odluku privremenih institucija u Prištini da novinarskim ekipama TV Kraljevo i TV Pink zabrani da danas izveštavaju sa izbora na Kosovu i Metohiji.\nTAČNO u ponoć organizovanim prevozom je iz Beograda na Kosmet krenula grupa interno raseljenih Srba, kako bi učestvovali na današnjim vanrednim parlamentarnim izborima. Birači različitih generacija, koji su morali da napuste vekovna ognjišta, sa puno optimizma pošli su na Kosmet, u nadi da će srpska zajednica ostvariti dobar rezultat.


Sezonski poslovi: Zaradite i do 30.000 mesečno – Nadlanu.com\nSezonski poslovi: Zaradite i do 30.000 mesečno\nObjavljeno 10. maja 2013. / 11:00:30\nBreda Milić, vlasnica agencije “Bulevar”, kaže za “24 sata” da studenti sada najlakše mogu da nađu privremeni posao u ugostiteljstvu.\n“Traži se veći broj šankera i konobara, zatim pomoćni radnici, oni koji bi delili reklamne listiće. Studenti u Beogradu i Novom Sadu, ali i u svim većim gradovima, mogu lako da dođu i do posla promotera, gde se zarade kreću oko 200 dinara po satu”, kaže Milić.\nPrema njenim rečima, traže se i radnici u kol centrima, ali je neophodno da oni govore strane jezike. Najbolje prolaze oni koji govore engleski, grčki i turski jezik.\n“Tražena je i specifična vrsta komercijalista. Oni, na primer, dobiju službeni auto i vode računa da na policama velikih marketa ima dovoljno robe za firmu za koju rade. Oni ne prodaju, ali vode računa o tome da robe ima dovoljno. Njihove dnevnice su najveće i kreću se oko 2.200 dinara”, navodi ona.\nOna dodaje da se u proseku svaki angažman plaća oko 26 odsto više ako se radi po smenama i noću.\nLjubomir Vidović, direktor zadruge Tragač, kaže da devojke najlakše mogu da nađu posao promoterke, a momci poslove na pakovanju.\nKako kažu u nekoliko agencija koje je kontaktirao list “24 sata”, iako trenutno nema takve tražnje, uskoro će krenuti letnja sezona, a tada će biti potrebni studenti za branje sezonskog voća, prodavci sladoleda, spasioci na bazenima…\nZa osam sati rada, zarada na tim poslovima se kreće oko 1.500 dinara dnevno. Oni koji bi želeli da rade kao spasioci, najpre moraju da prođu odgovarajuću obuku.\n(Izvor: 24 sata – M. Krkić)